J E G Y Z Ő K Ö N Y V

Készült: Ibrány Város Képviselő Testületének 2020. március 09-én 14,00 órakor megtartott rendkívüli testületi üléséről

Az ülés helye: Polgármesteri Hivatal földszinti tárgyalóterme

Jelen vannak:, Dr. Szegedi Tibor Zsolt, Haluska András, Kulcsár Béla, Szabó P. Judit, Márkus Ferenc, Tóth Balázsné, Kovács Ferenc, képviselő-testületi tagok, Trencsényi Imre polgármester

Trencsényi Imre polgármester úr tisztelettel köszönti a képviselő-testület tagjait.

Megállapítja, hogy a képviselő-testületi ülés határozatképes, mert a megválasztott 8 fő képviselőből 7 fő jelen van, így a megjelentek száma – polgármesterrel együtt – 8 fő.

Javaslom, hogy a Képviselő-testület a meghívóban kiküldött pontokon túl, az alábbi napirendi pontokban döntsön, illetve foglaljon állást.

* **2020.évi közbeszerzési terv elfogadása**
* **Március 15. ünnepség elmaradásáról döntés**

Megkérdezi, hogy a Képviselő-testületnek van-e más napirendi pont megtárgyalására javaslata?

Más napirendi pont megtárgyalására nem érkezett javaslat.

Ezen túlmenően, javaslatot tesz két jegyzőkönyv-hitelesítőre Haluska András és Kovács Ferenc képviselő-testületi tagok személyében.

A Képviselő-testület a napirendről szóló, valamint a jegyzőkönyv hitelesítőkre tett javaslatot 9 igen szavazattal elfogadta.

**1.Napirendi pont**

**Ibrány Város Önkormányzata 2020. évi költségvetéséről és a költségvetés vitelének szabályairól szóló önkormányzati rendelet megalkotása**

**Előadó :Trencsényi Imre polgármester**

Trencsényi Imre polgármester: A Pénzügyi Bizottság 2020. február 17-én megtartott ülésén 3/2020. (II. 17.) számú határozatával javasolta Ibrány Város Képviselő-testületének Ibrány Város Önkormányzata 2020. évi költségvetése elfogadásának elhalasztását, illetve kérte a Pénzügyi és Városfejlesztési Iroda költségvetési csoportját, hogy az Önkormányzat intézményeinek vezetőivel történjen ismételt egyeztetés a kiadások csökkentése érdekében.

Az eltelt időszakban ismét megtörténtek az újabb egyeztetések az intézmények vezetőivel annak érdekében, hogy a több mint 85 M Ft-os első változatban megjelenő működési hiányunk csökkentésre kerüljön.

A hiány csökkentésére irányult intézkedések az előterjesztésben részletesen olvashatóak.

Az előterjesztést megtárgyalta a Képviselő-testület Pénzügyi Bizottsága. Felkérem Tóth Balázsnét, a Bizottság elnökét, hogy mondja el véleményüket az előterjesztéssel kapcsolatban.

Tóth Balázsné Pénzügyi Bizottság elnöke: A Bizottság az előterjesztést és a rendelet-tervezetet megtárgyalta, melynek alapján azt elfogadásra javasolja a Képviselő-testület részére.

Trencsényi Imre polgármester: Kérem a Képviselő-testület tagjait, hogy mondják el véleményüket, tegyék fel kérdéseiket az előterjesztéssel kapcsolatban.

Kovács Ferenc tanácsnok: A Pénzügyi Bizottság ülésén részletesen ismertették a szükséges változtatásokat. Lehetne-e erről egy az előterjesztésben szereplőtől részletesebb kimutatást írásban készíteni, hogy tisztán lássunk? Mi az a megszorítás, ami végül is nullszaldóssá tette a költségvetést?

Tóth Balázsné Pénzügyi Bizottság elnöke: A Pénzügyi Bizottsági ülésen ezt részletesen felsoroltuk, a kiküldött anyagban is szerepelt.

Szabó P. Judit képviselő-testületi tag: A Pénzügyi Bizottság megszorítási döntésének alapján a tőlem, a Művelődési Központból is lett átcsoportosítva munkaerő, és mivel kevesen vagyunk, ezért április 1-től módosítanunk kell a nyitva tartásunkon is, amiért valószínűleg kapunk majd kritikát, de kérem a Képviselő-társaimat, hogy álljanak mellém ebben a helyzetben.

Dr. Szegedi Tibor Zsolt alpolgármester: Mely intézményeket érinti a létszámcsökkentés?

Tóth Balázsné Pénzügyi Bizottság elnöke: A Művelődési házból 1 fő, a Városi Óvodából 2 fő, illetve egy főnek lejár a szerződése, és a GAMESZ-ból is 1 fő.

Trencsényi Imre polgármester: Annyit azért megjegyeznék, hogy természetesen a Pénzügyi Bizottsági ülésen ez már egyszer elhangzott, és most is teljes egészészében a jegyzőkönyvbe fog kerülni.

Dóka Zoltán Pénzügyi Iroda vezetője: Jó felvetésnek gondolom azt a kérést, amelyet most Kovács Ferenc tanácsnok úr kért, hiszen más pályára szeretnénk ezt tolni. Ennek egyik fontos lépése a részletes tájékoztatás.

A költségvetési csoport egy részletes, egyszerű, érthető költségvetést állított össze. De természetesen készítünk egy egyszerűsített kimutatást, kivonatot, amely a héten összeállítható, és küldjük a képviselő-testületi tagoknak. Számviteli és Államháztartási törvény írja elő, határozza meg a költségvetési rendelet mellékleteinek struktúráját.

Kovács Ferenc tanácsnok: Ezt nem külsősöknek gondoltam én sem, hanem csak nekünk, testületi tagoknak, mert én nem tartom magam pénzügyi szakembernek, de a tisztánlátás miatt kérem.

Trencsényi Imre polgármester: Javaslom a Képviselő-testületnek, hogy az Ibrány Város Önkormányzata 2020. évi költségvetéséről és a költségvetés vitelének szabályairól szóló önkormányzati rendeletet fogadjuk el.

A Képviselő-testület a javaslatot 8 igen szavazattal elfogadta, és az alábbi rendeletet alkotta:

**B1**

**IBRÁNY VÁROS KÉPVISELŐ- TESTÜLETÉNEK**

**3/2020. (III.10.) önkormányzati rendelete**

**Ibrány Város Önkormányzata 2020. évi költségvetéséről és a költségvetés vitelének szabályairól**

Ibrány Város Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva a Pénzügyi Bizottság véleményének kikérésével a következőket rendeli el:

**1. § A rendelet hatálya**

(1) A rendelet hatálya a képviselő-testületre, annak bizottságaira, a polgármesteri hivatalra és az önkormányzat irányítása alá tartozó költségvetési szervekre (intézményekre) terjed ki.

**2. § A költségvetés bevételei és kiadásai**

(1) A képviselő-testület az önkormányzat 2020. évi költségvetését:

|  |  |
| --- | --- |
| **1.306.807 E Ft** | **Költségvetési bevétellel** |
| **1.852.962 E Ft** | **Költségvetési kiadással** |
| **-546.155 E Ft** **241.983 E Ft** **304.172 E Ft** | **Költségvetési egyenleggel****- ebből működési** hiány **felhalmozási** hiány |

állapítja meg.

(2) Az (1) bekezdésben megállapított költségvetési bevételek forrásonkénti, a költségvetési kiadások jogcímenkénti megoszlását önkormányzati szinten, továbbá a finanszírozási bevételeket és kiadásokat a rendelet 1.1. melléklete alapján határozza meg a képviselő-testület.

(3) A bevételek és kiadások előirányzat-csoportok, kiemelt előirányzatok és azon belül kötelező feladatok, önként vállalt feladatok, államigazgatási feladatok szerinti bontásban az 1.2., 1.3., 1.4. mellékletek szerint állapítja meg.

(4) A működési és felhalmozási bevételek és kiadások előirányzatai mérlegszerű bemutatását önkormányzati szinten a 2.1. és a 2.2. melléklet részletezi.

(5) A működési hiány belső finanszírozásának érdekében a képviselő-testület az előző év(ek) költségvetési maradványának felhasználását rendeli el 261.519.748 Ft összegben.

(6) A felhalmozási hiány finanszírozása érdekében 316.105.056 Ft előző évi költségvetési maradvány felhasználását rendeli el. A 10 millió forintot meghaladó fejlesztési célú adósságot keletkeztető ügylet megkötésére a Kormány hozzájárulása szükséges. A 10 millió forintot meg nem haladó fejlesztési célú adósságot keletkeztető ügylet esetében a hiány külső finanszírozása fejlesztési hitelből történik.

**3. § A költségvetés részletezése**

A Képviselő-testület az önkormányzat 2020. évi költségvetését részletesen a következők szerint állapítja meg:

(1) Az Önkormányzat adósságot keletkeztető ügyletekből és kezességvállalásokból fennálló kötelezettségeit a 3. melléklet részletezi.

(2) Az Önkormányzat saját bevételeinek részletezését az adósságot keletkeztető ügyletből származó tárgyévi fizetési kötelezettség megállapításához a 4. melléklet tartalmazza.

(3) Az Önkormányzat 2020. évi adósságot keletkeztető fejlesztési céljait az 5. melléklet részletezi.

(4) Az Önkormányzat költségvetésében szereplő beruházások kiadásainak beruházásonkénti részletezését a 6. melléklet szerint határozza meg.

(5) Az önkormányzat költségvetésében szereplő felújítások kiadásait felújításonként a 7. melléklet szerint részletezi.

(6) Az EU-s támogatással megvalósuló programokat és projekteket, valamint az önkormányzaton kívül megvalósuló projektekhez való hozzájárulást a 8. melléklet szerint hagyja jóvá.

(7) A 2. § (1) bekezdésében megállapított bevételek és kiadások önkormányzati, polgármesteri hivatali, továbbá költségvetési szervenkénti megoszlását, és az éves (tervezett) létszám előirányzatot és a közfoglalkoztatottak létszámát költségvetési szervenként, feladatonként és azon belül kötelező feladatok, önként vállalt feladatok, államigazgatási feladatok szerinti bontásban a 9.1.-9.6.3. mellékletek szerint határozza meg.

**4. § A költségvetés végrehajtásának szabályai**

(1) Az önkormányzati szintű költségvetés végrehajtásáért a polgármester, a könyvvezetéssel kapcsolatos feladatok ellátásáért a jegyző a felelős.

(2) Az Önkormányzat gazdálkodásának biztonságáért a képviselő-testület, a gazdálkodás szabályszerűségéért a polgármester felelős.

(3) Az Önkormányzat gazdálkodása a bevételi előirányzatok teljesítésének kötelezettségét és a kiadási előirányzatok felhasználásának jogosultságát foglalja magába. A bevételi előirányzat-módosítás nélkül is túlteljesíthető, a kiadási előirányzat nem jár felhasználási kötelezettséggel.

(4) A költségvetési hiány csökkentése érdekében évközben folyamatosan figyelemmel kell kísérni a kiadások csökkentésének és a bevételek növelésének lehetőségeit.

(5) Az önkormányzati feladatellátás minden területén érvényesíteni kell a szigorú, takarékos gazdálkodás követelményét. A költségvetési szervek vezetői kötelesek a takarékos, ésszerű gazdálkodás követelményeinek megfelelni és javaslataikkal, döntéseikkel segíteni a kiadások csökkentését.

(6) A költségvetés végrehajtása során fizetési kötelezettség a jóváhagyott kiadási előirányzatok mértékéig vállalható és kifizetések is ezen összeghatárig rendelhetők el (utalványozhatók).

(7) Amennyiben év közben a gazdálkodás feltételeiben olyan kedvezőtlen változások következnek be, amelyek a költségvetés végrehajtását alapvetően veszélyeztetik, a Polgármester – a Képviselő-testület utólagos jóváhagyása mellett – a teljes önkormányzati körben a kötelezettségvállalási (pénzfelhasználási) jogköröket felfüggesztheti vagy korlátozhatja, az elfogadott költségvetés keretein belül az esetlegesen szükséges átmeneti, pénzügyi folyamatokat szigorító intézkedéseket megteheti a város költségvetési gazdálkodásának stabilizálása, a likviditás megőrzése érdekében.

(8) A helyi önkormányzat feladatai tekintetében a kötelezettségvállalás gyakorlása a gazdálkodási szabályzat rendelkezései szerint történik.

(9) A kiadási előirányzatok terhére nem köthető olyan jogi személlyel, jogi személyiséggel nem rendelkező szervezettel érvényesen visszterhes szerződés, illetve létrejött ilyen szerződés alapján nem teljesíthető kifizetés, amely szervezet nem minősül átlátható szervezetnek.

(10) A Képviselő-testület felhatalmazza a Polgármestert, hogy – pályázat benyújtásáról, és saját forrás biztosításáról szóló külön képviselő-testületi döntés hiányában – az Önkormányzat által benyújtani kívánt támogatási igény (pályázat) esetében az Önkormányzat nevében előzetesen nyilatkozzon a saját forrás biztosításáról azzal, hogy soron következő képviselő-testületi ülésen tájékoztatja a testületet.

(11) A polgármesteri hatáskörbe utalt keret felhasználásáról a Polgármester rendelkezik. Az átruházott hatáskörben hozott döntésekről a Polgármester a Képviselő-testületnek félévente beszámol.

 (12) A költségvetési szerv vezetője e rendelet 10. mellékletében foglalt adatlapon köteles a tartozásállományról adatot szolgáltatni. A költségvetési szerv az általa lejárt esedékességű elismert tartozásállomány tekintetében – nemleges adat esetén is – havonta a tárgyhó utolsó napján meglévő állapotnak megfelelően a tárgyhónapot követő hó 5-ig az önkormányzat jegyzője részére köteles adatszolgáltatást teljesíteni.

(13) Kiegészítő támogatás igényléséről a működőképességet veszélyeztető helyzet esetében a polgármester gondoskodik, külön képviselő-testületi döntés alapján.

(14) A finanszírozási bevételekkel és kiadásokkal kapcsolatos hatásköröket a Képviselő-testület gyakorolja.

(15) A polgármester, illetve a Polgármesteri Hivatal köztisztviselői részére a 2020. évi költségvetési törvény szerinti bruttó 200.000 Ft/fő a megállapított cafeteria juttatás.

(16) A köztisztviselők vonatkozásában az illetményalap 2020. évben 46.380 Ft.

(17) Az államháztartásról szóló 2011. évi CXCV. törvény 85.§-ára tekintettel Ibrány Város Önkormányzata és intézményei előnyben részesítik a banki átutalással történő fizetési módot. A kiadások készpénzben történő teljesítésére csak e rendeletben szabályozott esetekben kerülhet sor.

Az Önkormányzat, valamint az irányítása alá tartozó intézmények házipénztárából készpénzben teljesíthető

1. elszámolási kötelezettséggel adott készpénzelőleg
2. belföldi kiküldetés költségtérítése
3. külföldi kiküldetéssel kapcsolatos kiadások (napidíj, szállásköltség stb.)
4. polgármester, alpolgármester költségtérítése
5. helyi és helyközi utazási költségtérítés
6. üzemanyag vásárlással kapcsolatos kiadások,
7. karbantartással, működtetéssel kapcsolatos kiadások 100.000 Ft értékhatárig
8. készletbeszerzéssel kapcsolatos kiadások 100.000 Ft értékhatárig
9. reprezentációs kiadások
10. rendezvényekkel, értekezletekkel kapcsolatos kiadások
11. jogszabályban, helyi rendeletben meghatározott szociális vagy gyermekvédelmi pénzbeli ellátások
12. az Önkormányzat tulajdonában lévő lakásokkal kapcsolatos kiadások
13. kerekítési különbözet
14. fizetési számlára történő készpénz- visszafizetés
15. egyéb nem rendszeresen előforduló céljellegű kisösszegű kifizetések
16. igénybe nem vett szolgáltatás térítési díjának visszafizetése
17. jogcímtől függetlenül 500.000 Ft összeghatárig történő egyéb kifizetés a szervezet vezetőjének egyedi írásbeli engedélye alapján
18. önkormányzat általi ingatlan vásárlás esetén 1.000.000 Ft összeghatárig történő kifizetés az eladó kérésére.

**5. § Az előirányzatok módosítása**

1. Az Önkormányzat bevételeinek és kiadásainak módosításáról, a kiadási előirányzatok közötti átcsoportosításról a (2)-(3) bekezdésekben foglalt kivétellel a Képviselő-testület dönt.

(2) A Polgármester két testületi ülés közötti időszakban az előirányzatok között a költségvetési főösszeg 5 %-ának erejéig előirányzat átcsoportosítást hajthat végre, melyről a soron következő testületi ülésen köteles beszámolni.

(3) A költségvetési szerv vezetője év közben, a realizált többletbevétele terhére a kiadási és bevételi előirányzatát saját hatáskörben megemelheti az államháztartásról szóló 2011. évi CXCV. törvény végrehajtásáról szóló 368/2011. (XII. 31.) Korm. rendelet vonatkozó előírásaiban foglaltaknak megfelelően.

(4) A (2) bekezdésben foglalt átcsoportosításról a polgármester a következő testületi ülésen köteles beszámolni, a költségvetés módosítására egyidejűleg javaslatot tenni. Az átruházott hatáskörű előirányzat-módosítási jogkör 2018. december 31-ig gyakorolható.

(5) A költségvetési szerv vezetője az intézmény költségvetése kiemelt előirányzatain belüli rovatok között átcsoportosítást hajthat végre. A képviselő-testület által jóváhagyott kiemelt előirányzatokat valamennyi költségvetési szerv köteles betartani, illetve a kiemelt előirányzatok közötti átcsoportosítás engedélyezésére a polgármester jogosult.

(6) A képviselő-testület a költségvetési rendelet 5. § (2) bekezdés szerinti előirányzat-módosítás, előirányzat-átcsoportosítás átvezetéseként - az első negyedév kivételével – negyedévenként, de legkésőbb az éves költségvetési beszámoló elkészítésének határidejéig, december 31-ei hatállyal módosítja a költségvetési rendeletét. Ha év közben az Országgyűlés a hozzájárulások, támogatások előirányzatait zárolja, azokat csökkenti, törli, az intézkedés kihirdetését követően haladéktalanul a képviselő-testület elé kell terjeszteni a költségvetési rendelet módosítását.

 (7) Amennyiben az önkormányzat év közben a költségvetési rendelet készítésekor nem ismert többletbevételhez jut, vagy bevételei a tervezettől elmaradnak, arról a polgármester a képviselő-testületet tájékoztatja.

**6. § A gazdálkodás szabályai**

(1) A költségvetési szervek rendeletben meghatározott bevételi és kiadási előirányzatai felett az intézmények vezetői előirányzat-felhasználási jogkörrel rendelkeznek.

(2) A költségvetési szervek az alapfeladatai ellátását szolgáló személyi juttatásokkal és az azokhoz kapcsolódó járulékok és egyéb közterhek előirányzataival minden esetben, egyéb előirányzatokkal a költségvetési szervek tekintetében elfogadott, és hatályos munkamegosztási megállapodásban foglaltaknak megfelelően rendelkezik. Az előirányzatok terhére történő kötelezettségvállalás a polgármester egyetértésével történhet.

(3) Az Önkormányzat fenntartásában működő intézményekben létszámfelvétel a polgármester jóváhagyásával történhet.

(4) A polgármesteri hivatal, valamint a költségvetési szervek az évközi előirányzat-módosításokról a jegyző által elrendelt formában kötelesek naprakész nyilvántartást vezetni.

(5) A költségvetési intézmény vezetője a saját hatáskörben végrehajtott előirányzat változtatását a havi pénzforgalmi jelentéssel egy időben a Jegyzőnek köteles bejelenteni.

(6) Az önkormányzat az irányítása alá tartozó intézményhez önkormányzati biztos kirendelését rendeli el akkor, ha az intézmény 30 napon túli lejárt esedékességű elismert tartozásállományának mértéke két egymást követő hónapban eléri az éves eredeti kiadási előirányzatának 10 % - át vagy a 150.000 eFt-ot.

(7) Az intézmények tevékenységük során kötelesek a gazdaságosság, a hatékonyság és az eredményesség követelményeit érvényesíteni. A kiadások a bevételek teljesülési ütemére tekintettel teljesíthetők. A saját bevételből tervezett kiadás teljesítésére bevételi elmaradás esetén, annak mértékében nem vállalható kötelezettség.

(8) Elszámolási kötelezettség terheli az intézményeket a kötött felhasználású állami támogatások esetében. A feladatmutató alapján normatív állami hozzájárulásban részesülő intézmények a tényleges mutatók szerint kötelesek elszámolni a kapott támogatással. A támogatás ellenőrizhetősége érdekében az intézmények kötelesek olyan nyilvántartást vezetni, melyből egyértelműen megállapítható a feladatmutató tényleges teljesülése.

(9) Pénzügyi előirányzat hiányában a gazdálkodó szerv, intézmény vezetője kötelezettséget nem vállalhat, feladat végrehajtását nem kezdheti el. Újabb kötelezettségek vállalása előtt figyelembe kell venni a meglévő, többéves kihatással járó kötelezettségeket, továbbá a fedezetül szolgáló bevételek realizálását.

(10) A felhalmozási célú bevételek olyan beruházások, felújítások megvalósítására, egyéb felhalmozási célú kiadásokra fordíthatók, amelyek a tervszerű vagyongazdálkodást, városfejlesztést szolgálják.

(11) A polgármester intézkedjen az ingatlanok folyamatos bérbeadásáról, valamint a képviselő-testület által értékesítésre kijelölt önkormányzati vagyon értékesítéséről.

(12) Az intézményi költségvetés végrehajtása során a költségvetési szerv vezetője fizetési kötelezettséget a jóváhagyott kiadási előirányzatok mértékéig vállalhat és kifizetéseket is ezen összeghatárig rendelhet el. Az előirányzatok túllépése esetén a fenntartó az intézményvezető beszámoltatását kezdeményezi és indokolt esetben a felelősségre vonása iránt intézkedik.

**7. § A költségvetés végrehajtásának ellenőrzése**

(1) Az önkormányzati költségvetési szervek ellenőrzése a belső kontrollrendszer keretében valósul meg, melynek létrehozásáért, működtetésért és továbbfejlesztéséért az önkormányzat esetében a jegyző, az intézmények esetében az intézményvezető felelős.

(2) Az Önkormányzat a belső ellenőrzés kialakításáról független belső ellenőr útján gondoskodik. A megfelelő működtetésről és a függetlenség biztosításáról a jegyző köteles gondoskodni.

**8. § Finanszírozási célú műveletekkel kapcsolatos szabályok**

(1) Az Önkormányzat a 2020. évben tervezett feladatok végrehajtásához az önkormányzati gazdálkodás zavartalanságának biztosítására az OTP Bank Nyrt-vel megkötött szerződés szerint a 35.000.000 Ft összegű folyószámla-hitelkereten belül gazdálkodhat.

(2) Az Önkormányzat a 2020. évben felhalmozási kiadások finanszírozására hitel felvételét nem tervezi.

# 9. § Záró és vegyes rendelkezések

1. (1) Ez a rendelet a kihirdetését követő napon lép hatályba, s rendelkezéseit a költségvetési év egészére kell alkalmazni.
2. A rendelet hatályba lépésével egyidejűleg hatályát veszti **a 2020. évi átmeneti gazdálkodás szabályairól szóló 23/2019. (XII. 23.) önkormányzati rendelet.**

Ibrány, 2020. március 9.

|  |  |
| --- | --- |
| **Trencsényi Imre**  | **Bakosiné Márton Mária**  |
| **polgármester** | **jegyző** |

Táblázat melléklet

50 oldal

**2.) A lakások és nem lakás céljára szolgáló helyiségek bérletére, elidegenítésére, valamint a lakáshoz jutás helyi támogatására vonatkozó szabályokról szóló 14/2013. (VII.03.) Önkormányzati rendelet módosítása**

**Előadó: Trencsényi Imre polgármester**

Trencsényi Imre polgármester: A lakások és nem lakás céljára szolgáló helyiségek bérletére, elidegenítésére, valamint a lakáshoz jutás helyi támogatására vonatkozó szabályokról szóló 14/2013. (VII.03.)Önkormányzati rendeletünket legutóbb a februári ülésünkön módosítottuk. A módosítás a saját kivitelezésben felújított önkormányzati lakás (Tisza utca 3.) más kategóriába történő besorolása miatt vált szükségessé.

A rendeletünk ismételt módosítását az indokolja, hogy február végén az Ibránytej Kft jelezte, hogy nem tart tovább igényt a részére bérlőkijelölési joggal biztosított Ibrány, Liliom utca 2/D alatti 79 m2 nagyságú önkormányzati bérlakásra a továbbiakban. Más helyi foglalkoztató nem jelentkezett hasonló igénnyel. Tekintettel arra, hogy sem a lakásigénylők magas száma, sem a takarékos lakásgazdálkodás miatt nem célszerű, hogy üresen álljon – akár átmeneti időszakra is -önkormányzati ingatlan, a lakás további hasznosítása indokolt. Ez úgy lehetséges, ha ezt a lakást - amit a rendeletünk 3/a melléklete tartalmaz - más kategóriába soroljuk, s emiatt ezt a mellékletet módosítjuk.

Javaslom, hogy szociális bérlakásnak minősítsük át az ingatlant, hiszen a mellette lévő, a Liliom u 2/E lakás is szociális bérlakásként funkcionál. A Lehel utca 68. sz. alatti tetőtérben lévő szociális bérlakásainknál is szükség lesz egy nagyobb mértékű felújításra, tetőszigetelésre, stb, amit jobb majd úgy elvégezni, ha üres az ingatlan- így ennek az ingatlannak a bérlője részére is használható lenne a későbbiekben akár ez az ingatlan.

Mielőtt azonban új bérlő kijelölésére sor kerülne indokolt lesz és most a legoptimálisabb bérlő nélkül elvégezni ennél az ingatlannál is egy nagyobb mértékű felújítást.

A fentieken túl az 5. melléklet(bérleti díjak) V. pontját is aktualizálni kell az új besorolásnak megfelelően,- tehát a módosítását ennek a mellékletnek ez indokolja.

Az rendeletet-tervezetet megtárgyalta a Képviselő-testület Szavazatszámláló Ügyrendi és Jogi Bizottsága. Mivel Tábori Tibor, a Bizottság elnöke nincs jelen, ezért felkérem Bakosiné Márton Mária jegyző asszonyt, hogy ismertesse a Bizottság álláspontját.

Bakosiné Márton Mária jegyző: Az Ibránytej lemondott a bérlőkijelölési jogáról, és megüresedett a GAMESZ feletti egyik bérlakás, és annak a hasznosításáról szól az előterjesztés, mert be kellene sorolni valamilyen lakáskategóriába, hogy aztán bérbe adható legyen. A kiküldött rendelet-tervezetben, és amit az ügyrendi bizottság is tárgyalt, abban az volt, szolgálati lakásként tett javaslatot polgármester úr a lakás hasznosítására, mert a Komplex telep programban kellene egy ilyen szakember, a Családsegítő Szolgálattól elment nyugdíjba az egyik szociális munkásunk, nem igazán vannak olyan szociális munkások, aki a pályán szeretnének maradni,

Most jött egy szakember, akinek pillanatnyilag a lakáshelyzetén kellet volna segíteni, és az ő számára lett volna felajánlva ez az ingatlan, és ennek megfelelően lett előkészítve ez a rendelet-tervezet első olvasatban, amit a szociális bizottság is megtárgyalt, s azzal egyet értett. Közben,a bizottsági ülést követően jelzett a szociális munkás szakember, akinek fel lett ajánlva ez az ingatlan. Ő megnézte a lakást, és azt mondta, hogy az annyira rossz állapotban van, nagyon sokba kerülne, s időben sokat venne igénybe a felújítása, és mivel neki csak átmenetileg, ideiglenesen lenne szüksége erre a lakásra, inkább megoldja a lakhatását addig más módon (rokonoknál), amíg a Komplex-telep program keretében épülő szolgálati lakás el nem készül, és oda be nem költözhet.

Azonban, mivel ezt a lakást a bérlőkijelölési jogtól történő elállás miatt mindenképpen be kell sorolni valamiféle kategóriába, lenne egy olyan javaslat, hogy mivel a mellette lévő lakás szociális bérlakás, akkor legyen egyforma a két lakás besorolása és a szociális bérlakássá minősítést követően a GAMESZ, ahogy a kapacitása engedi rakja rendbe, végezze el a szükséges felújítási munkákat és aztán ez a lakás az arra jogosultnak bérbe adható. Cserelakásként is működhetne, mert vannak olyan szociális bérlakásink még, amelyek felújításra szorulnak, ami viszont nem végezhető úgy el, hogy közben a bérlők ott laknak.

Tehát arra tennénk javaslatot, hogy szociális bérlakásként legyen kategorizálva, a kiment előterjesztéstől eltérően, azzal, hogy addig nem lenne bérlő kijelölve, amíg olyan állapot nem teremtődik ott, hogy beköltözhető legyen.

Ez egy nagycsaládnak lenne megfelelő, hiszen elég nagy alapterületű, 79 m2.

Trencsényi Imre polgármester: Javaslom a Képviselő-testületnek, hogy a kiküldött előterjesztéstől eltérően, a Szavazatszámláló Ügyrendi és Jogi Bizottság javaslatának figyelembe vételével, a Liliom utca 2/D alatti önkormányzati tulajdonú bérlakást minősítsük szociális bérlakásnak, s ennek megfelelően módosítsuk a lakásrendeletünket..

A Képviselő-testület a javaslatot 8 igen szavazattal jóváhagyta, és az alábbi rendeletet alkotta:

**I6**

**Ibrány Város Képviselő Testületének**

**4/2020. (III.10.) önkormányzati rendelete**

**a lakások és nem lakás céljára szolgáló helyiségek bérletére, elidegenítésére, valamint**

**a lakáshoz jutás helyi támogatására vonatkozó szabályokról szóló 14/2013. (VII.03.) Önkormányzati rendelet módosításáról**

Ibrány Város Képviselő-testülete a lakások bérletére, valamint elidegenítésükre vonatkozó 1993. évi LXXVIII. Törvény 3.§ (1)-(4) bekezdésében kapott felhatalmazás alapján, Magyarország Alaptörvénye 32. cikk (1) bekezdés a) pontjában meghatározott feladatkörében eljárva az alábbi rendeletet alkotja:

1. **§**

**A Rendelet**

1. 1. melléklete helyébe jelen rendelet 1. melléklete lép
2. 3/a. melléklete helyébe jelen rendelet 2. melléklete lép.
3. **§**

Ez a rendelet a kihírdetés napját követő napon lép hatályba, és a hatályba lépését követő napon egyidejűleg hatályát veszti.

Ibrány, 2020. március 9.

 **Trencsényi Imre Bakosiné Márton Mária**

 **polgármester jegyző**

1. **melléklet**

**A lakások és nem lakás céljára szolgáló helyiségek bérletére, elidegenítésére, valamint**

**a lakáshoz jutás helyi támogatására vonatkozó szabályokról szóló 14/2013. (VII.03.) önkormányzati rendelet 1. melléklete**

1. melléklet

KIMUTATÁS

az önkormányzati tulajdonban lévő szociális lakásként funkcionális lakásokról

|  |  |  |  |
| --- | --- | --- | --- |
| **Sorszám** | **Lakcím** | **Komfort fokozat** | **Terület m2** |
|  | Lehel u. 68/a .fsz.1. | összkomfort II. | 53 |
|  | Lehel u. 68/a .fsz.2 | összkomfort II | 53 |
|  | Lehel u. 68/a. I/1 | összkomfort II | 53 |
|  | Lehel u. 68/a. I/2. | összkomfort II | 53 |
|  | Lehel u. 68/a. II/1 | összkomfort II | 53 |
|  | Lehel u. 68/a. II/2 | összkomfort II | 53 |
|  | Lehel u. 68/a. tetőtér 1 | összkomfort II | 49 |
|  | Lehel u. 68/a. tetőtér 2 | összkomfort II. | 49 |
|  | Lehel u. 66. | összkomfort I. | 71 |
|  | Szabolcs u. 50 Emelet 2. | összkomfort II. | 40 |
|  | Óvoda u. 16. Emelet 1. | összkomfort II. | 25 |
|  | Óvoda u. 16. Emelet 2. | összkomfort II. | 25 |
|  | **Liliom u. 2/D** | **összkomfort I.** | **79** |
|  | Liliom u. 2/É | összkomfort I. | 77  |
|  | Szegfű utca 49.sz. | Komfort II | 72 |

**2.melléklet**

**A lakások és nem lakás céljára szolgáló helyiségek bérletére, elidegenítésére, valamint**

**a lakáshoz jutás helyi támogatására vonatkozó szabályokról szóló 14/2013. (VII.03.) Önkormányzati rendelet**

**3/a. melléklete**

**KIMUTATÁS**

az önkormányzat tulajdonában lévő bérlőkijelölési jog alapján bérbe adandó lakásokról

|  |  |  |  |
| --- | --- | --- | --- |
| Sorszám | Lakcím | Komfort fokozat | Terület m2 |
|  |  |  |  |

**3.) Napirendi pont**

**Feladat-ellátási megállapodás megszüntetése Tiszatelek község Önkormányzatával és feladat-ellátási megállapodás módosítása Buj község önkormányzatával a családsegítés és a gyermekjóléti szolgálat szolgáltatások ellátására 2020. január 1. napjától**

**Előadó: Trencsényi Imre polgármester**

Trencsényi Imre polgármester: A Képviselő-testület a 2016. október 24-i ülése alkalmával a 196/2016 (X.24.)KT.számú Határozatával úgy döntött, hogy az Ibrány és Térsége Gyermekjóléti és Családsegítő Szolgálatot Fenntartó Társulástól átveszi az Ibrány Város és Térsége Gyermekjóléti Szolgálat és Családsegítő Szolgálat intézményt saját fenntartásába.

Az intézmény a családsegítés és a gyermekjóléti szolgáltatási feladatokat 2017 évtől kezdőden (Tiszatelek, Tiszabercel és Buj önkormányzataival) külön kötött feladat-ellátási megállapodás alapján látta el az addig a társuláshoz tartozó településeken, azaz: Tiszabercel- Balsa, Tiszatelek-Paszab, Buj és Ibrány településeken, míg a gyermekjóléti központi feladatokat az ibrányi járás egész területén (fenti településeken túl Nagyhalász és Gávavencsellő településeken is) ellátja a jogszabály előírása alapján.

A jogszabály (1997.évi XXXI.tv. 94.§ (2a) bekezdése, valamint az 1993. évi III. tv. 86.§ (1a) bekezdése) előírja, hogy a közös önkormányzati hivatalok egységét nem lehet megbontani, azaz a közös hivatalhoz tartozó települések tekintetében egy azonos szolgáltató láthatja el a család-és gyermekjóléti szolgáltatást. Közös önkormányzati hivatal esetében a hivatal székhelye szerinti település biztosítja a szolgáltatást a közös hivatalhoz tartozó valamennyi településen.

A 2019. évi önkormányzati választásokat követően változás állt be a közös önkormányzati hivatalok tekintetében. Felbomlott a Tiszatelek-Paszab közös önkormányzati hivatal, s Tiszatelek község Buj községhez csatlakozott társult hivatalként, míg Paszab Gávavencsellő nagyközséghez, szintén társult településként. Mivel Tiszatelek megszünt közös önkormányzati hivatal székhelye lenni, így a feladat ellátási kötelezettsége is megszünt a családsegítés és gyermekjóléti szolgáltatás tekintetében, azt számára a Buj székhely önkormányzat szolgáltatója ( a mi intézményünk) biztosítja továbbra is, de külön finanszírozástól Tiszatelek tekintetében elesünk 2020. januárjától a fenti ok miatt (csökken a központi finanszírozásunk mintegy 2,4 millió Forinttal). Paszab tekintetében a szolgáltatásokat 2020. januárjától pedig a fenti jogszabályi előírásra tekintettel Gávavencsellő nagyközség mint székhely önkormányzat kell hogy biztosítsa, saját intézménye útján.

Kérem a Képviselő-testület tagjait, hogy az előterjesztéssel kapcsolatban mondják el véleményüket, tegyék fel kérdéseiket.

* Kérdés, hozzászólás nem hangzott el.—

Trencsényi Imre polgármester: Mivel a 2016 novemberében megkötött feladat-ellátási szerződések a fent ismertetett okok miatt Tiszatelek és Buj tekintetében változtak, javaslom, hogy Tiszatelekkel a megállapodás kerüljön megszüntetésre, s Buj tekintetében kerüljön kiegészítésre – belevéve Tiszatelek települést is.

A Képviselő-testület a javaslatot 8 igen szavazattal elfogadta, és a következő határozatot hozta:

**Z1**

**IBRÁNY VÁROS ÖNKORMÁNYZATA KÉPVISELŐ-TESTÜLETÉNEK**

**34/2020. (III.09.) KT. sz.**

**H a t á r o z a t a**

**Feladat-ellátási megállapodás megszüntetése Tiszatelek község önkormányzatával és feladat-ellátási megállapodás módosítása Buj község önkormányzatával a családsegítés és a gyermekjóléti szolgálat szolgáltatások ellátására 2020. január 1. napjától - című napirendi ponthoz**

A K É P V I S E L Ő - T E S T Ü L E T

**I.**

1. A családsegítés és gyermekjóléti szolgáltatás feladat ellátására Tiszatelek Község önkormányzatával a 206/2016 (XI.08.) KT.sz. határozattal jóváhagyott, 2017. január 1. naptól kezdődő, a családsegítés-és gyermekjóléti szolgáltatás kérdésében megkötött feladat-ellátási megállapodást 2019. december 31. napjától az 1.sz. melléklet alapján közös megegyezéssel utólagosan megszünteti az Tiszatelek székhelyű Paszab községgel közös önkormányzati hivatal 2019. december 31. napjával történő megszűnésére tekintettel**.**
2. Megállapítja, hogy Paszab társult önkormányzat tekintetében a családsegítés és gyermekjóléti szolgáltatás feladat ellátását az 1997.évi XXXI.tv. 94.§ (2a) bekezdése, valamint az 1993. évi III. tv. 86.§ (1a) bekezdése alapján Gávavencsellő Nagyközség önkormányzata, mint a Paszab községgel közös önkormányzati hivatal székhely önkormányzata köteles biztosítani.

Felhatalmazza a polgármestert a feladat-ellátásra kötött megállapodás megszüntetésére irányuló okirat aláírására.

Felelős: Trencsényi Imre polgármester

Határidő: 2020. március 15.

II.

1. **A családsegítés és gyermekjóléti szolgáltatás feladat ellátására Buj Község önkormányzatával a 207/2016 (XI.08.) KT.sz. határozattal jóváhagyott, 2017. január 1. naptól kezdődő, a családsegítés-és gyermekjóléti szolgáltatás kérdésében megkötött feladat-ellátási megállapodást 2020. január 1. napjától a 2. sz. melléklet szerinti megállapodás alapján utólagosan módosítja a Tiszatelek községgel 2020. január 1. napjával Buj székhellyel létrejött közös önkormányzati hivatalra tekintettel.**

**Felhatalmazza a polgármestert a megállapodás aláírására.**

**Felelős: Trencsényi Imre polgármester**

**Határidő: 2020. március 15.**

**1.melléklet**

**Feladat-ellátási megállapodás megszüntetése**

Amely létrejött egyrészről

Tiszatelek Község Önkormányzata ( 4487. Tiszatelek, Táncsics u. 20.sz.) Képviseletében Gégény Géza Zsolt polgármester mint **ellátást igénybe vevő,**

másrészről

az Ibrány Város és Térsége Gyermekjóléti Szolgálat és Családsegítő Szolgálat intézmény (4484. Ibrány Szabolcs utca 50.sz.) fenntartójának, **Ibrány Város Önkormányzatának** (4484 Ibrány, Árpád u. 5-7. sz.) képviseletében Trencsényi Imre polgármester, mint **ellátást nyújtó**

másrészről

**Ibrány Város és Térsége Gyermekjóléti Szolgálat és Családsegítő Szolgálat intézmény** (4484. Ibrány Szabolcs utca 50.sz.) továbbiakban: **Szolgáltató** – képviseletében: Szoboszlai Ildikó intézményvezető

között az alulírott helyen és napon az alábbi feltételekkel:

Előzmények:

Ibrány Város önkormányzata, valamint Tiszatelek község önkormányzata (mint 2016 évben a Tiszatele-Paszab közös önkormányzati hivatal székhely önkormányzata) 2016 novemberében feladat-ellátási megállapodást kötöttek Tiszatelek és Paszab községek tekintetében a szociális igazgatásról és a szociális ellátásokról szóló 1993.évi III. évi törvényben (továbbiakban: Szt.) meghatározott szociális alapszolgáltatások közül a 64. §-ban szabályozott családsegítés, valamint a gyermekek védelméről és a gyámügyi igazgatásról szóló 1997. évi XXXI. törvény (továbbiakban: Gyvt.) 39-40 §-ban szabályozott gyermekjóléti szolgáltatás feladatainak biztosítására az ellátást igénybe vevő Önkormányzat és a közös hivatalhoz tartozó település közigazgatási területén 2017. január 1-től kezdődően.

1. Felek megállapítják, hogy Tiszatelek község 2020. január 1 napjától nem tart fenn önálló önkormányzati hivatalt. 2020. január 1. napjától Buj önkormányzat közös hivatalához tartozik, Buj a közös önkormányzati hivatal székhelye.
2. 2019. december 31. napjával fenti okokra tekintettel Ibrány város önkormányzata és Tiszatelek község önkormányzata közös megegyezéssel felbontják a közöttük határozatlan időre 2016. novemberében a családsegítés és gyermekjóléti szolgáltatás feladat ellátására létrejött megállapodást.
3. A megállapodás létrejöttekor Tiszatelek község székhely önkormányzatként biztosította a feladat ellátását ezen megállapodás keretében a közös hivatalhoz tartozó Paszab községre kiterjedően is, mely feladat-ellátási kötelezettsége Paszabra vonatkozóan a közös hivatal megszüntetésével egyidejűleg megszünt.
4. Felek megállapítják, hogy Tiszatelek településen ezen feladatok ellátása továbbra is biztosított lesz a Szolgáltató közreműködésével, de a Buj községgel létrejött feladat-ellátási megállapodás alapján, mivel Buj község a közös önkormányzati hivatal székhelye, s a feladat ellátása a vele megkötött (ezen ok miatt módosított) megállapodás keretében kerül biztosításra.
5. Felek megállapítják, hogy egymással szemben pénzügyi elszámolási igénnyel nem lépnek fel.
6. Jelen szerződés 2020. január 1. napjával lép hatályba.

 7.) A felek a fenti megállapodást elolvasták, értelmezték, s azt mint akaratukkal és jognyilatkozataikkal mindenben megegyezőt jogosult képviselők útján jóváhagyólag

írják alá.

 Ibrány, 2020. március.. Tiszatelek, 2020. március ..

………………………………………. …………………………………..

 Trencsényi Imre Gégény Géza Zsolt

 Ibrány polgármestere Tiszatelek polgármestere

 ellátást nyújtó ellátást igénybe vevő

 ………………………………………….

 Szoboszlai Ildikó intézményvezető

 Szolgáltató intézmény

Záradék:

Jelen megállapodást Ibrány Város képviselő testülete a ../2020 (III.9.) KT.számú Határozatával jóváhagyta.

Ibrány, 2020.március ..

 Trencsényi Imre

 Polgármester

Záradék:

Jelen megállapodást Tiszatelek Község képviselő testülete a 10/2020 (III.2.) KT.számú Határozatával jóváhagyta.

Tiszatelek, 2020. március ..

 Gégény Géza Zsolt

 Polgármester

**2.melléklet**

**Feladat-ellátási megállapodás**

**I.számú módosítása**

Amely létrejött egyrészről

Buj Község Önkormányzata (4483. Buj, Rákóczi utca 1.sz.) Képviseletében Bartha Ferenc Miklós polgármester mint **ellátást igénybe vevő,**

másrészről

az Ibrány Város és Térsége Gyermekjóléti Szolgálat és Családsegítő Szolgálat intézmény (4484. Ibrány Szabolcs utca 50.sz.) új fenntartójának, **Ibrány Város Önkormányzata** (4484 Ibrány, Árpád u. 5-7. sz.) képviseletében Trencsényi Imre polgármester, mint **ellátást nyújtó**

másrészről

**Ibrány Város és Térsége Gyermekjóléti Szolgálat és Családsegítő Szolgálat intézmény** (4484. Ibrány Szabolcs utca 50.sz.) továbbiakban: **Szolgáltató** – képviseletében: Szoboszlai Ildikó intézményvezető

között az alulírott helyen és napon az alábbi feltételekkel:

Előzmények:

Ibrány Város önkormányzata, valamint Buj község önkormányzata 2016 novemberében feladat-ellátási megállapodást kötöttek a szociális igazgatásról és a szociális ellátásokról szóló 1993.évi III. évi törvényben (továbbiakban: Szt.) meghatározott szociális alapszolgáltatások közül a 64. §-ban szabályozott családsegítés, valamint a gyermekek védelméről és a gyámügyi igazgatásról szóló 1997. évi XXXI. törvény (továbbiakban: Gyvt.) 39-40 §-ban szabályozott gyermekjóléti szolgáltatás feladatainak biztosítására az ellátást igénybe vevő Önkormányzat közigazgatási területén 2017. január 1-től kezdődően. 2020. január 1. napjától Buj székhellyel közös önkormányzati hivatal jött létre Tiszatelek községgel. A szociális igazgatásról és a szociális ellátásokról szóló 1993.évi III. évi törvény 86.§ (1a) bekezdése, valamint a gyermekek védelméről és a gyámügyi igazgatásról szóló 1997. évi XXXI. törvény 94. § (2a) bekezdése előírja, hogy a közös önkormányzati hivatalok egységét nem lehet megbontani, azaz a közös hivatalhoz tartozó települések tekintetében egy azonos szolgáltató láthatja el a család-és gyermekjóléti szolgáltatást. Közös önkormányzati hivatal esetében a hivatal székhelye szerinti település biztosítja a szolgáltatást a közös hivatalhoz tartozó valamennyi településen.

Fentiekre tekintettel Tiszatelek község önkormányzatával létrejött feladatellátás megszüntetésre kerül közös megegyezéssel, míg Buj község önkormányzatával, mint a közös hivatal székhelye szerinti önkormányzattal kötött megállapodást az alábbiakban módosítják a felek:

1. **A megállapodás 2.2. pontja az alábbiak szerint módosul:**

„2.2. A Szociális szolgáltatások jelen feladat ellátási szerződés hatálya alá tartozó ellátási területe: Buj község **és Tiszatelek község** közigazgatási területe.”

1. **A megállapodás 4.5 pontja az alábbiak szerint módosul:**

„4.5 Az ellátást igénybe vevő vállalja, hogy a lakossága részére Bujon a Buj, Kossuth út 25. sz.sz. alatti helyszínen saját tulajdonú ingatlanában, Tiszatelek községben pedig a tiszatelki önkormányzat tulajdonában lévő Tiszatelek, Táncsics utca 20.sz. alatti helyiségben biztosítja az ellátottak számára nyitva álló helyiséget, melynek vállalja továbbra is a megfelelő berendezési, irodatechnikai felszerelési tárgyakkal történő ellátását, annak folyamatos rendelkezésre állását, valamint fizeti ezen helység rezsi költségeit.”

1. Jelen módosítás 2020. január 1. napjával lép hatályba. A felek kijelentik, hogy a szerződésben meghatározott kötelezettségeket 2020. január 1 napjától teljesítik.
2. A módosítás a megállapodás egyéb pontjait nem érinti, azok változatlanul hatályban maradnak.
3. A felek a fenti megállapodás módosítást elolvasták, értelmezték, s azt mint akaratukkal és jognyilatkozataikkal mindenben megegyezőt jogosult képviselők útján jóváhagyólag írják alá.

 Ibrány, 2020.március .. Buj, 2020. március ..

………………………………………. …………………………………..

 Trencsényi Imre Bartha Ferenc Miklós

 Ibrány polgármestere Buj polgármestere

 ellátást nyújtó ellátást igénybe vevő

 ………………………………………….

 Szoboszlai Ildikó

 intézményvezető

 Szolgáltató intézmény

Záradék:

Jelen megállapodást Ibrány Város képviselő testülete a ../2020 (..) KT.számú Határozatával jóváhagyta.

Ibrány, 2020. …………………….

 Trencsényi Imre

 Polgármester

Záradék:

Jelen megállapodást Buj Község képviselő testülete a ../2020 (..) KT.számú Határozatával jóváhagyta.

Buj, 2020. …………………..

 Bartha Ferenc Miklós

 Polgármester

**4.)Napirendi pont**

**Az önkormányzat tulajdonát képező ibrányi 0282/7hrsz.-ú Ibrány, Nagyerdő 40. szám alatti lakás értékesítése**

**Előadó: Trencsényi Imre polgármester**

Trencsényi Imre polgármester: A Testület 12/2019. (I.27.) KT. sz. határozatában az önkormányzat tulajdonát képező ibrányi 0282/7 hrsz-ú, Ibrány, Nagyerdő 40. sz. alatti, 1552 m2 nagyságú, lakóház, udvar, gazdasági épület megnevezésű ingatlan értékesítését határozta el.

Az ingatlan értékelésére felkérte a Demeterv Kft. (4400 Nyíregyháza, Ferenc krt. 26. 1/2.) képviseletében Demeter György ingatlan forgalmi szakértőt.

A szakérő a felértékelést elvégezte és az ingatlan forgalmi értékét 3.000.000 Ft-ban határozta meg.

Ez az ár az önkormányzat részére elfogadható, hisz korábban meghatároztuk, hogy az ilyen típusú, saját kivitelezésben felújított lakásoknál eladás esetén minimum a vételi árat szeretnénk visszakapni. Amennyiben az önkormányzatnak kellene a lakást felújítani, az több millió forintjába kerülne, melyre jelenleg nincs forrása.

A lakás vételére elsőkéntBoros István Ibrány, Kiserdő u. 65. sz. alatti lakos jelentkezett. A Nagyerdő 40. sz. alatti lakást a jelenlegi megtekintett állapotban szeretné megvásárolni, a vételárat egyösszegben fizetné ki.

Időközben vételi szándékát jelezte az ingatlan szomszédságában élő Hosseininé Bor Krisztina Ibrány, Nagyerdő 41. sz. alatti lakos is.

Mivel nem bérlő szeretné megvásárolni a lakást, lakás rendeletünk szerint további kedvezményre nem jogosult. Egyedül a testületnek van 20 % mozgástere a vételár megállapításánál.

Az önkormányzat a tulajdonát képezi az ibrányi **0282/7 hrsz-ú**, Ibrány, Nagyerdő 40. sz. alatti, ingatlant hitellel vásárolta meg több ingatlannal együtt. A hitel lejárat ideje 2032.

Az ingatlanon az OTP BANK NYRT (1051 BUDAPEST, Nádor utca 16.) javára jelzálogjog, és ennek biztosítására elidegenítési és terhelési tilalom van bejegyezve az ingatlan nyilvántartásba. Értékesítés esetén a jogosult hozzájárulását kell kérni az adásvételhez, amit valószínűleg a hitel visszafizetése esetén ad csak meg. A hitelszerződést ebben az esetben módosítani kell, ami nem túl nagy költséggel jár az önkormányzat részére.

Mivel több ajánlat érkezett, így a vevő személyének kiválasztása érdekében a Képviselő Testület Pénzügyi Bizottsága által versenytárgyalást kell lefolytatni.

A Pénzügyi Bizottság a versenytárgyalást a következő Képviselő Testületi ülést megelőzően folytatja le, melynek eredményéről a bizottság elnöke az ülésen tájékoztatót tart.

Kérem a Képviselő-testület tagjait, hogy az előterjesztéssel kapcsolatban mondják el véleményüket, tegyék fel kérdéseiket.

Haluska András képviselő-testületi tag: Én azt javasolnám, hogy mindenképpen ibrányinak adjuk el a lakást.

Bakosiné Márton Mária jegyző: Mindkét jelentkező ibrányi, és mivel két jelentkező van, ezért versenytárgyalást kell kiírnunk.

Trencsényi Imre polgármester: Javaslom a Képviselő Testületnek, hogy fogadjuk el az ingatlanforgalmi szakértő megállapítását és a ibrányi **0282/7 hrsz-ú**, Ibrány, Nagyerdő 40. sz. alattiingatlan vételárát **3.000.000 Ft**-ban határozzuk meg. A vevő kiválasztására a Pénzügyi Bizottság versenytárgyalást folytasson le a két jelentkező között, vagy nyilvánosan hirdessük meg az ingatlant és több jelentkező esetén a folytassa le a licitálási eljárást.

A Képviselő-testület a javaslatot 8 igen szavazattal elfogadta, és a következő határozatot hozta:

**D7**

**Ibrány Város Képviselő Testületének**

**35/2020. (III.09.) KT. sz.**

**h a t á r o z a t a**

**Az önkormányzat tulajdonát képező ibrányi 0282/7 hrsz-ú, Ibrány, Nagyerdő 40. sz. alatti lakás értékesítése című napirendi ponthoz**

A K É P V I S E L Ő – T E S T Ü L E T

1. **Elfogadja** a Demeterv Kft. (4400 Nyíregyháza, Ferenc krt. 26. 1/2.) képviseletében Demeter György ingatlan forgalmi szakértő felértékelését és az önkormányzat tulajdonát képező ibrányi **0282/7 hrsz-ú**, Ibrány, Nagyerdő 40. sz. alatti, 1552 m2 nagyságú, lakóház, udvar, gazdasági épület megnevezésű, jelenleg üresen álló ingatlanvételárát **3.000.000 Ft**-ban határozza meg.
2. Felkéri a Pénzügyi Bizottságot, hogy a vevő kiválasztása érdekében versenytárgyalást folytasson le az előzetesen vételi ajánlatot tevő **Boros István** Ibrány, Kiserdő u. 65. sz. és **Hosseininé Bor Krisztina** Ibrány, Nagyerdő 41. sz.alatti lakos között. A versenytárgyalás eredményéről számoljon be a Képviselő testület soron következő ülésén.

Határidő: 2020. március 30.

Felelős: Pénzügyi Bizottság elnöke

1. Utasítja a jegyzőt, hogy a Pénzügyi Bizottsággal egyezteve a versenytárgyalás időpontjáról értesítse a 2. pontban felsorolt két kérelmezőt.

Határidő: 2020. március 15.

Felelős: Bakosiné Márton Mária jegyző

Időközben, 14 óra 40 perckor megérkezett Tábori Tibor önkormányzati képviselő/tanácsnok.

Trencsényi Imre polgármester megállapítja, hogy a megválasztott 8 fő képviselőből mind a 8 fő jelen van, így a megjelentek száma – polgármesterrel együtt – 9 fő.

**5.)Napirendi pont**

**Az Ibrány, Nagyhalászi út 8. szám alatti 2107/2 hrsz.-ú és a Nagyhalászi út 10. sz. alatti 2107/1 hrsz.-ú ingatlanok eladására tett ajánlat elbírálása**

**Előadó: Trencsényi Imre polgármester**

Trencsényi Imre polgármester: Ibrány Város Képviselő Testülete a 241/2019. (XII.20.) KT. sz. határozatában a Lamonti Kft. (4484 Ibrány, Lehel u. 11.) tulajdonában lévő Ibrány, Nagyhalászi u. 8. sz. alatti 2107/2 hrsz-ú, 1089 m2 nagyságú, valamint az Ibrány, Nagyhalászi u. 10. sz. alatti 2107/1 hrsz-ú,1089 m2 nagyságú, beépítetlen terület műveléságú ingatlanok megvásárlását határozta el.

Az ingatlanok vételárát azonban bruttó 1.000 Ft/m2 egységárban határozta meg az eladó által kért 1377 Ft/m2 egységárral szemben.

A határozatot közöltük a tulajdonos Lamonti Kft-t képviselő Berencsi Bélánéval.

A tulajdonos válaszában bruttó 1.100 Ft/m2 egységárat jelölt meg számára elfogadható árnak.

A testület a 2020.01.27-én tartott ülésén az újabb döntést elnapolta a költségvetése elfogadásáig. Az önkormányzat mai napon elfogadott 2020-as költségvetésében takarékossági szempontokra figyelemmel nem szerepel a két ingatlan megvásárlása.

Kérem a Képviselő-testület tagjait, hogy az előterjesztéssel kapcsolatban mondják el véleményüket, tegyék fel kérdéseiket.

Kovács Ferenc tanácsnok: Ilyen anyagi helyzet mellett nehéz erről döntést hozni, viszont elengedni is nehéz, hiszen mindnyájan tudjuk, hogy nagyon jó helyen van, nagyon jó adottságú a telek. Ha előre gondolkodunk, pár éven belül szükségünk lehet erre a telekre, Tűzoltó laktanya építésére például ideális lenne. Vagy esetleg megfelelő építési telkek kimérésével egy új utcát is lehetne ott kialakítani, de ez is hosszútávú terv.

Bakosiné Márton Mária jegyző: Azért – utcanyitás céljából kezdtük el felvásárolni ott a kertvégeket, de a jelzáloggal terhelt ingatlanok esetében a pénzintézetek némelyike nem járult hozzá, hogy megosztásra kerüljön az ingatlan és azt eladják a tulajdonosok.

Dr. Szegedi Tibor Zsolt alpolgármester: Nagyon nagy szükség lenne központi járásként egy fogyatékkal élők intézetére, mert nagyon sok fogyatékkal élő ember van Ibrányban is, és a környékbeli településeken egyaránt. Egy ilyen intézmény építésére is megfelelő lenne az ingatlan. De a pénzügyi helyzetünk akkor sem teszi lehetővé.

Kovács Ferenc tanácsnok: Nagyon jó helyen van az ingatlan, ha egy mód van rá, ne szalasszuk el a megvásárlását.

Dóka Zoltán pénzügyi iroda vezető: Nekem van egy javaslatom: ha nem akarunk fedezet nélküli kötelezettséget vállalni, akkor béreljük ki a területet, mondjuk egy három éves időszakra. és egy vételi opciót kössünk ki, meghatározott egységáron, pl a tulajdonos által jelenleg elfogadható 1.100 forint/m2- áron. Tehát egy klasszikus polgárjogi szerződésről lenne szó. Egy ingatlanjogászt kellene bevonni, aki otthon van a témában. A vételi, vásárlási opciót ha sikerül belevenni a szerződésbe, akkor jövőre látjuk, hogy élhetünk-e az opcióval.

Szabó P. Judit képviselő-testületi tag: A m2 ára változhat a 3 év alatt?

Dóka Zoltán pénzügyi iroda vezető: Ha a szerződésben kikötésre kerül az 1.100 .- forint, és azt az ingatlan tulajdonosa elfogadja, akkor ez az összeg nem változhat.

Kovács Ferenc tanácsnok: Az eladóval meg kellene beszéni, hogy az önkormányzat anyagi helyzetére való tekintettel fizetési határidőt toljuk el, vagy 2-3 tételben fizessük ki.

Bakosiné Márton Mária jegyző: Milyen bérleti díjat ajánlunk? Mert lehetne bérleti szerződést kötni 2 éves időtartamra, pl. 2020. április 01-től 2022. március 31-ig, opciós vételi jog kikötésével az 1100 forint/m2 áron, és milyen bérleti díjat fizetünk erre a két évre?

Kovács Ferenc tanácsnok: Annak fejében, hogy rendben tartjuk a területet.

Bakosiné Márton Mária jegyző: Mondhatja a Képviselő-testület azt, hogy 50 ezer forint/év, tehát a két év alatt az 100 ezer forint, ingatlanonként 25 ezer forint /év.

Dóka Zoltán pénzügyi iroda-vezető: Az 50 ezer forint/év/ egy optimális ár, merthogy egy ilyen opciónak ára van, és ez egy komolyan vehető javaslat.

Trencsényi Imre polgármester: Javaslom a Képviselő-testületnek, hogy az előterjesztésben szereplő ingatlanokra tegyünk a tulajdonosnak 25.000 forint / év / ingatlan bérleti díj ellenében 2 éves időtartamra bérleti ajánlatot, s erre a határozott időre kössünk bérleti szerződést az ingatlan tulajdonosával, amennyiben az hozzájárul ahhoz hogy egyuttal ez egy opciós szerződés is legyen, azaz melynek fennállása alatt lehetőségünk legyen ezeket az ingatlanokat 1100 Ft/m2 garantált áron megvásárolni.

A Képviselő-testület a javaslatot 9 igen szavazattal elfogadta, és a következő határozatot hozta:

**D7**

**Ibrány Város Képviselő Testületének**

**36/2020. (III. 09.) KT. sz.**

**h a t á r o z a t a**

**Az Ibrány, Nagyhalászi u. 8. sz. alatti 2107/2 és a Nagyhalászi u. 10. sz. alatti 2107/1 hrsz-ú ingatlanok megvásárlásra történő felajánlása című napirendi ponthoz**

A K É P V I S E L Ő – T E S T Ü L E T

a Lamonti Kft. (4484 Ibrány, Lehel u. 11.) tulajdonában lévő Ibrány, Nagyhalászi u. 8. sz. alatti 2107/2 hrsz-ú, 1089 m2 nagyságú, valamint az Ibrány, Nagyhalászi u. 10. sz. alatti 2107/1 hrsz-ú,1089 m2 nagyságú, beépítetlen terület műveléságú ingatlanok bruttó 25.000 forint / év / ingatlan bérleti díj ellenében történő 2 éves időtartamú bérlésére tesz ajánlatot a tulajdonosnak, amennyiben a tulajdonos opciós vételi lehetőséget biztosít a bérleti szerződés fennállásának időtartama alatt az önkormányzatnak a bérelt ingatlanok tekintetében 1100 Ft/m2 garantált áron .

UTASÍTJA

a polgármestert, hogy a tulajdonost értesítse a döntésről

Felelős: Trencsényi Imre polgármester

Határidő: 2020. április 9.

UTASÍTJA

a jegyzőt, hogy amennyiben a tulajdonos az önkormányzat ajánlatát elfogadja, úgy gondoskodjon az opciós vételi jog kikötésével együtt a bérleti szerződés elkészítéséről.

Felelős: Bakosiné Márton Mária jegyző

Határidő: 2020. április 15.

Felhatalmazza a polgármestert és a jegyzőt az opciós vételt lehetővé tévő bérleti szerződés aláírására.

Határidő: 2020. április 30.

6**.)Napirendi pont**

**Az Önkormányzat tulajdonát képező ibrányi 2162 hrsz-ú Ibrány, Bajcsy-Zsilinszky utca 23. szám alatti lakás értékesítése**

**Előadó: Trencsényi Imre polgármester**

Trencsényi Imre polgármester: A Testület a 27/2020. (II.17.) KT. sz. határozatában többszöri tárgyalást követően az önkormányzat tulajdonát képező ibrányi **2162 hrsz-ú**, Ibrány, Bajcsy Zsilinszky u. 13. sz. alatti, 2500 m2 nagyságú, lakóház , udvar, gazdasági épület megnevezésű ingatlan **értékesítését határozta el.**

Az ingatlan értékelésére felkérte a Demeterv Kft. (4400 Nyíregyháza, Ferenc krt. 26. 1/2.) képviseletében Demeter György ingatlan forgalmi szakértőt.

A szakérő a felértékelést elvégezte és az ingatlan forgalmi értékét **3.600.000 Ft**-ban határozta meg.

Az ingatlant önkormányzatunk hitellel vásárolta meg a 193/2 hrsz-ú, Ibrány, Radnóti u. 2. sz. alatti ingatlannal együtt. A hitel lejárat ideje 2032.

Az ingatlanon az OTP BANK NYRT javára jelzálogjog, és ennek biztosítására elidegenítési és terhelési tilalom van bejegyezve az ingatlan nyilvántartásba. Értékesítés esetén a jogosult hozzájárulását kell kérni az adásvételhez, amit valószínűleg a hitel visszafizetése esetén ad csak meg. A hitelszerződést ebben az esetben módosítani kell, ami szerencsére nem túl magas költséggel jár az önkormányzat részére.

Az Ibrány, Bajcsy Zsilinszky u. 13. sz. alatti lakás bérleti szerződése 2020. április 30-án lejár. Eddig az időpontig bérlőnek elővásárlási joga van.

Bérlőket tájékoztattuk, hogy a jelenlegi formában 2020. április 30-ig kedvezmény nem illeti meg őket a vételárból, mert az csak határozatlan idejű szerződések esetén illeti meg őket. Az ingatlant az önkormányzat 3 M Ft-ért vásárolta 2 éve. Kató Szabolcs és Dankó Erika bérlő eddig a vételárig hajlandó lenne elmenni, ezt még egy összegben ki tudná fizetni, úgy, hogy 2,2 M Ft-t CSOK igénybevételével, míg 800.000 Ft-t kézpénzben fizetnének.

Mivel nem határozatlan idejű szerződés alapján kívánja a bérlő megvásárolni a lakást, rendeletünk szerint további kedvezményre nem jogosult. A testületnek lehetősége van + - 20 %-al eltérni az ingatlanforgalmi szekértő felértékelésétől. mozgástere a vételár megállapításánál.

A bérlő előzetes nyilatkozata alapján 3 M forint vételárat tud egyösszegben kifizetni, így megfontolandó annak a lehetősége, hogy élve a lakás rendelet adta lehetőséggel a 20 % mértéken belül egyedileg 3 M forintban határozzuk meg az ingatlan vételárát.

A testületnek az a célja, hogy legalább azt az árat megkapja az ingatlanért, amennyiért vásárolta. Amennyiben az önkormányzatnak kellene ezt a házat felújítani, az előreláthatólag több millió forintjába kerülne, melyre jelenleg nincs forrása.

Kérem a Testületet, döntsön az ingatlan forgalmi értékéről, arról hogy azt a szakértői felértékeléssel azonosan, vagy a hatályos vagyonrendelet szerint alapos gazdasági érdek (költségvetés bevételének növelése, várható kiadások mérséklése) figyelembevételévelegyedileg meghatározott árbanhatározza meg, s döntsön a jelenlegi bérlő részére történő értékesítéséről!

Kérem mondják el véleményüket, tegyék fel kérdéseiket!

Haluska András képviselő-testületi tag: Ezek a fiatalok be vannak jelentkezve állandó lakcímre Ibrányba?

Kovács Ferenc tanácsnok: Az esetleg felmerült, hogy lakásvásárlási támogatást kaphatnak e?

Dr. Szegedi Tibor Zsolt alpolgármester: Nem kaphatnak, hát eleve kedvezményt adunk nekik.

Bakosiné Márton Mária jegyző: Mire gondolsz? A települési támogatásra, amit használt lakás vásárlásra szoktunk adni?

Kovács Ferenc tanácsnok: Igen, arra.

Bakosiné Márton Mária jegyző: Nem kizárt, elméletileg kaphatnak, települési támogatásként, amelyet új lakást építőknek, használt lakás vásárlóknak adunk, a használt lakás vásárlásra igényelhető 250.000.- forint jár nekik. Állapítsa meg 3.250.000.- forintban a vételárat a testület, 250.000 forintot meg fog kapni települési támogatásként, ha beadja ez iránt a kérelmét, s megfelel a rendeletben meghatározott feltételeknek.

Trencsényi Imre polgármester: Javaslom a Képviselő-testületnek, hogy azÖnkormányzat tulajdonát képező ibrányi 2162 hrsz-ú Ibrány, Bajcsy-Zsilinszky utca 23. szám alatti lakás eladási értékét 3.250.000.- forintban állapítsuk meg, azaz térjünk el az ingatlanforgalmi szakértő által meghatározott ártól – 350.000 Ft-tal, mivel ezen az ingatlanon az elkövetkezendő időszakban jelentős összegű felújítási munkák elvégzése lenne szükséges.

A Képviselő-testület a javaslatot 9 igen szavazattal elfogadta, és a következő határozatot hozta:

**D7**

**Ibrány Város Képviselő Testületének**

**37/2020. (III.09.) KT. sz.**

**h a t á r o z a t a**

**Az önkormányzat tulajdonát képező ibrányi 2162 hrsz-ú, Ibrány, Bajcsy Zsilinszky u. 13. sz. alatti lakás értékesítése című napirendi ponthoz**

A K É P V I S E L Ő – T E S T Ü L E T

1. **Elfogadja** a Demeterv Kft. (4400 Nyíregyháza, Ferenc krt. 26. 1/2.) képviseletében Demeter György ingatlan forgalmi szakértő felértékelését, de megállapított 3.600.000 Ft forgalmi értéktől eltérően **alapos gazdasági érdeket** (költségvetés bevételének növelése, várható kiadások mérséklése) figyelembe véve **egyedi árat alkalmaz** és az önkormányzat tulajdonát képező ibrányi **2162 hrsz-ú**, Ibrány, Bajcsy Zsilinszky u. 13. sz. alatti, 2500 m2 nagyságú, lakóház, udvar, gazdasági épület megnevezésű ingatlan vételárát **3.250.000 Ft**-ban határozza meg.
2. Az ingatlant az 1. pontban meghatározott áron eladja a Kató Szabolcs és Dankó Erika bérlők részére. A vevők a vételárat egyösszegben kötelesek megfizetni, az adásvételi szerződés aláírásával egyidejűleg.
3. Utasítja a jegyzőt, hogy a döntésről értesítse Kató Szabolcs és Dankó Erika bérlőt.

Határidő: 2020.04.09.

Felelős: Bakosiné Márton Mária jegyző.

1. Elfogadó válasz esetén gondoskodjon a tulajdonjog fenntartással történő kisajátítást pótló adásvételi szerződés elkészítéséről és szerezze be a jelzálogjog jogosultjának hozzájáruló nyilatkozatát az adásvételhez.

Határidő: jelzálogjog jogosult hozzájárulását követő 15 napon belül.

Felelős: Bakosiné Márton Mária jegyző.

1. Felhatalmazza a polgármestert és a jegyzőt az adásvételi szerződés aláírására.

Határidő: jelzálogjog jogosult hozzájárulását követő 15 napon belül

Felelős: Trencsényi Imre polgármester és Bakosiné Márton Mária jegyző

**7.)Napirendi pont**

**A Nimród’ 96 Vadásztársaságnak az önkormányzat tulajdonát képező ibrányi a 0142/1 hrsz-ú ingatlan vásárlása iránti, valamint a 036/26 hrsz-ú ingatlanból területrész vásárlási és használati kérelme**

**Előadó: Trencsényi Imre polgármester**

Trencsényi Imre polgármester: A testület a 14/2020. (I.27.) KT. sz. határozat I. részében az önkormányzat tulajdonát képező Ibrány, Toldi utca 26. sz. alatt található ibrányi 036/26 hrsz**-**ú, 1.7496 m2 nagyságú, erdő (7168 m2), kivett: udvar (2076 m2), szántó (8252 m2) műveléságú ingatlan megosztás utáni 2076 m2 nagyságú kivett udvar részének értékesítését határozta el. Az ingatlan udvar részén a Nimród’ 96 Vadásztársaság Vadászháza található.

Az ingatlan értékelésére felkérte a Demeterv Kft. képviseletében Demeter György ingatlan forgalmi szakértőt.

A szakérő a felértékelést elvégezte és az ingatlan forgalmi értékét 1.100.000 Ft-ban határozta meg. Ez kb. 530 Ft/m2 egységárat jelent.

Ez az ár az önkormányzat részére elfogadható, hisz korábban mi is hasonló nagyságrendben vásároltunk ingatlanrészeket.

A vételi ajánlatot adó Vadásztársaság vállalta, hogy a megállapított vételárat egyösszegben megfizeti.

A 036/26 hrsz-ú ingatlan területének megosztását megrendeltük, az folyamatban van, mivel a Földforgalmi törvény szerint résztulajdont sem szerezhet egyesület termőföld esetében. Megosztás során 3 önálló ingatlan fog keletkezni, mindegyik ingatlan művelési ága megegyezik az eredeti alrészlet művelési ágával. A telekalakítással vegyes adásvételi eljárás során a kifüggesztéses eljárást ebben az esetben is le kell folytatni. Az ingatlanon található 036/26/A hrsz-ú Vadászház hrsz-a is előreláthatólag meg fog változni a megosztás során.

Az ingatlan az önkormányzat vagyonáról és a vagyongazdálkodás szabályairól szóló 8/2012. (IV.06.) Önkormányzati rendelet (továbbiakban vagyonrendelet) alapján forgalomképes vagyontárgy.

Javaslom a Képviselő Testületnek, hogy a 036/26 hrsz-ú ingatlanunkból a megosztás után az ingatlan kivett 2076 m2 nagyságú udvar részét értékesítsük az ingatlanforgalmi szakértő által megállapított 1.100.000 Ft. áron.

A Vadásztársaság 5 évre szeretné szívességi használat keretében használni a 036/26 hrsz-ú ingatlanhoz tartozó erdő (7168 m2) és szántó (8252 m2) alrészletet, amik a vadászház közvetlen környezetében vannak.

Az önkormányzat vagyonáról és a vagyongazdálkodás szabályairól szóló 8/2012. (IV.06.) Önkormányzati rendelet (vagyonrendelet), valamint a termőföld védelméről szóló 2007. évi CXXIX. törvény csak arra ad lehetőséget, hogy a 036/26 hrsz-ú ingatlan termőföld alrészlet része kétoldalú szívességi használati megállapodás keretében adható használatra a VT részére. A VT. vállalja a szívességi használat keretében a területek rendben tartását, jógazda általi hasznosítását, mint ahogy eddig is tette, kiemelt figyelemmel a parlagfű elleni védekezésre.

A VT. eddig is az önkormányzat helyett tett eleget ezen mg-i területek hasznosítási kötelezettségének, s biztosítaná ezt továbbra is.

Javaslom ezért a Képviselő Testületnek, hogy a 036/26 hrsz-ú ingatlanunk megosztás után kialakuló új önálló hrsz-ú mezőgazdasági alrészleteit erdő (7168 m2) és szántó (8252 m2) 5 év szívességi használat keretében adjuk használatba a VT. részére.

A testület a 14/2020. (I.27.) KT. sz. határozat II. részében önkormányzat tulajdonát képező ibrányi 0142/1 hrsz-ú, 3.4012 m2 nagyságú, kivett: szemétlerakó telep műveléságú ingatlanának értékesítését határozta el. Az ingatlanvalóságban a Sajtház táblában található 1997 óta nem üzemelő, rekultivált felhagyott szemétlerakó telep.

Az ingatlan értékelésére felkérte a Demeterv Kft. képviseletében Demeter György ingatlan forgalmi szakértőt.

A szakérő a felértékelést elvégezte és az ingatlan forgalmi értékét 6.600.000 Ft-ban határozta meg. Ez 1.940.492 Ft/ha egységárat jelent.

Ez az ár az önkormányzat részére elfogadható, hisz a településen ez egy kialakult átlagár.

Az ingatlan a forgalomképes vagyontárgyak között szerepel a vagyonrendeletünkben.

A rekultivációt követően minden év március 31-ig jelentést kell küldeni a Környezetvédelmi Felügyelőségnek az ingatlan előző évi állapotáról, hasznosításáról. Értékesítés esetén 2021-től ezen jelentési kötelezettség is vevő VT-t, mint új tulajdonost kell hogy terhelje.

Kérem a Képviselő-testületi tagokat, hogy az előterjesztéssel kapcsolatban mondják el véleményüket, tegyék fel kérdéseiket.

Dr. Szegedi Tibor Zsolt alpolgármester: Rendben van a határozat tervezet mind a három pontja. A fizetési ütemezésben szeretnénk egy olyat kérni, hogy ne egyszerre, hanem - tulajdonjog fenntartásával - két ütemben fizetne a Vadásztársaság akként, hogy az I. ütem 2020. június 30. lenne, a II. ütem 2020. december 31. 50-50%-át fizetnénk ki, mind a két megvásárlandó ingatlannál.

Kovács Ferenc tanácsnok: Nekem lenne egy kérdésem. 20%-al eltérhetünk-e ettől az ártól?

Bakosiné Márton Mária jegyző: Elméletileg igen, a vagyonrendelete az önkormányzatnak erre lehetőséget ad – természetesen megfelelő indokkal.

Kovács Ferenc tanácsnok: Akkor vigyük már lejjebb az árat.

Bakosiné Márton Mária jegyző: Nem tudjuk megfelelő gazdasági indok nélkül lejjebb vinni az árat. Gondolom, az nem megfelelő gazdasági indok, hogy az önkormányzatnak kevesebb bevétele származzon az ingatlan értékesítéséből, mint amennyi a forgalmi érték a szakértő szerint. Az értékbecslő a tényleges ingatlanforgalmi adatokat adta meg.

Azonban lehetne az a megoldás, hogy megállapodik az Önkormányzat és a Vadásztársaság arról, hogy 20 évig a vadászháznak a szállás szolgáltatását teljes vadászházra kiterjedően, évi 20 éjszakára biztosítja ingyenesen, mindennemű költség megfizetése nélkül az Önkormányzat vendégeinek részére. Ez egy olyan gazdasági érdek lenne, aminek fejében eltérhetne mínusz 20%-al az ingatlanszakértő által megállapított 6.600.000.- forintos forgalmi értéktől az önkormányzat. Így a 20 %-kos csökkentéssel az ingatlan forgalmi értékét meg lehetne állapítani 5.280.000.- forintban. Ez által az önkormányzatnak hosszú távra biztosítva lenne a testvértelepülések képviselőinek a megfelelő elszállásolása- ingyenesen.

Trencsényi Imre polgármester: Javaslom, hogy aki az előterjesztést az elhangzott módosítással, azaz a 0142/1 hrsz-ú, 3.4012 m2 nagyságú, kivett: szemétlerakó telep műveléságú ingatlan forgalmi értékének a szakértő által meghatározott forgalmi értéktől történő 20 %-os csökkentett forgalmi érték meghatározással (5.280.000 Ft) és ennek fejében 20 évre évente 20 éjszakára a vadászház teljeskörű önkormányzati vendégek általi ingyenes használatának biztosításával egyetért, kérem kézfeltartással jelezze.

A Képviselő-testület a javaslatot 9 igen szavazattal elfogadta, és az alábbi határozatot hozta:

**D7**

**Ibrány Város Képviselő Testületének**

**38/2020. (III.09.) KT. sz.**

**h a t á r o z a t a**

**A Nimród’ 96 Vadásztársaságnak az önkormányzat tulajdonát képező ibrányi a 0142/1 hrsz-ú ingatlan vásárlása iránti, valamint a 036/26 hrsz-ú ingatlanból területrész vásárlási és használati kérelme című napirendi ponthoz**

A K É P V I S E L Ő – T E S T Ü L E T é

I.

1. **Elfogadja** a Demeterv Kft. (4400 Nyíregyháza, Ferenc krt. 26. 1/2.) képviseletében Demeter György ingatlan forgalmi szakértő felértékelését és az önkormányzat tulajdonát képező ibrányi **036/26 hrsz-ú**, 1.7496 m2 nagyságú, erdő, kivett: udvar, szántó műveléságú ingatlan megosztás utáni **2076 m2** nagyságú kivett **udvar** részének vételárát **1.100.000 Ft**-ban határozza meg.
2. Az ingatlant az 1. pontban meghatározott áron eladja a **Nimród’ 96 Vadásztársaságnak** (4484 Ibrány, Toldi utca 26.). A vevő a vételárat két egyenlő részletben 2020. június 30 és 2020. december 15. napjáig (a végleges megfizetési történő tulajdonjog fenntartásával) mellett) köteles megfizetni.
3. Utasítja a jegyzőt, hogy a döntésről értesítse **Nimród’ 96 Vadásztársaság** (4484 Ibrány, Toldi utca 26.) vevőt.

Határidő: 2020.04.09.

Felelős: Bakosiné Márton Mária jegyző.

1. Elfogadó válasz esetén gondoskodjon az adásvételi szerződés elkészítéséről.

Határidő: megosztás véglegessé válását követő 15 napon belül

Felelős: Bakosiné Márton Mária jegyző.

1. Felhatalmazza a polgármestert és a jegyzőt az adásvételi szerződés aláírására.

Határidő: megosztás véglegessé válását követő 15 napon belül.

Felelős: Trencsényi Imre polgármester és Bakosiné Márton Mária jegyző

II.

1. **Elfogadja** a Demeterv Kft. (4400 Nyíregyháza, Ferenc krt. 26. 1/2.) képviseletében Demeter György ingatlan forgalmi szakértő felértékelését és az önkormányzat tulajdonát képező ibrányi **0142/1 hrsz-ú**, 3.4012 m2 nagyságú, kivett: szemétlerakó telep műveléságú ingatlanának vételárát **5.2800.000 Ft**-ban határozza meg.
2. Az ingatlant az 1. pontban meghatározott áron eladja a **Nimród’ 96 Vadásztársaságnak** (4484 Ibrány, Toldi utca 26.). A vevő a vételárat két egyenlő részletben 2020. június 30 és 2020. december 15. napjáig (a végleges megfizetési történő tulajdonjog fenntartásával) mellett) köteles megfizetni.
3. Az új tulajdonosnak kötelessége minden év március 31-ig jelentést kell küldeni a Környezetvédelmi Felügyelőségnek az ingatlan előző évi állapotáról, hasznosításáról.
4. A vevő, a **Nimród’ 96 Vadásztársaságnak** (4484 Ibrány, Toldi utca 26.) megállapodást köt Ibrány Város Önkormányzatával arra vonatkozóan, hogy a Toldi utca 26. sz. alatti, az ibrányi **036/26 hrsz-ú**, kivett ingatlanon található Vadászházban. 20 évre évente 20 éjszakára a vadászház teljeskörű önkormányzati vendégek általi ingyenes használatát biztosítja az önkormányzat által kért időpontokban.
5. Utasítja a jegyzőt, hogy a döntésről értesítse **Nimród’ 96 Vadásztársaság** (4484 Ibrány, Toldi utca 26.) vevőt.

Határidő: 2020.04.09.

Felelős: Bakosiné Márton Mária jegyző.

1. Elfogadó válasz esetén gondoskodjon az adásvételi szerződés és a vadászház használatára vonatkozó megállapodás elkészítéséről.

Határidő: 2020.04.20.

Felelős: Bakosiné Márton Mária jegyző.

1. Felhatalmazza a polgármestert és a jegyzőt az adásvételi szerződés aláírására.

Határidő: 2020.04.20.

Felelős: Trencsényi Imre polgármester és Bakosiné Márton Mária jegyző

III.

1. Az önkormányzat tulajdonát képező ibrányi **036/26 hrsz-ú**, 1.7496 m2 nagyságú, erdő, kivett: udvar, szántó műveléságú ingatlan megosztás utáni **erdő** (7168 m2) és **szántó** (8252 m2) alrészletet **5 évre** **szívességi használat** keretében a **Nimród’ 96 Vadásztársaság** (4484 Ibrány, Toldi utca 26.) részére **ingyenesen** átadja.
2. A szívességi használó kötelessége a területek rendben tartása, jógazda általi művelési ágának megfelelő hasznosítása, kiemelt figyelemmel a parlagfű elleni védekezésre.
3. Utasítja a jegyzőt, hogy a döntésről értesítse **Nimród’ 96 Vadásztársaság** (4484 Ibrány, Toldi utca 26.) kérelmezőt.

Határidő: 2020.04.09.

Felelős: Bakosiné Márton Mária jegyző.

1. Elfogadó válasz esetén gondoskodjon a szívességi használati szerződés elkészítéséről.

Határidő: 2020.04.20.

Felelős: Bakosiné Márton Mária jegyző.

1. Felhatalmazza a polgármestert és a jegyzőt a szívességi használati szerződés aláírására.

Határidő: 2020.04.20.

Felelős: Trencsényi Imre polgármester és Bakosiné Márton Mária jegyző

**8.)Napirendi pont**

**„Ibrány Bem apó utcai temető rekonstrukciója” tárgyú pályázat benyújtásának elhatározása a Vidékfejlesztési Programban meghirdetett VP6-19.2.1.-56-2.-17 (A LEADER- Közösségi terek fejlesztése és/vagy térfigyelő rendszer kialakítása a Közép-Szabolcsi LEADER HACS területén) pályázati felhívás keretein belül**

**Előadó: Trencsényi Imre polgármester**

Trencsényi Imre polgármester: 2018. április 10-én jelent meg az e-kerelem.mvh.allamkincstar.gov.hu internetes oldalon Magyarország Kormányának Közösségi terek fejlesztése és/vagy térfigyelő rendszer kialakítása a Közép-Szabolcsi LEADER HACS területéncímű felhívása. A Kormány a Partnerségi Megállapodásban célul tűzte ki a helyi életminőség javítását és a vidéken élő helyi közösségek megerősítését, a szülőföldhöz való kötődését.

A cél elérését a Kormány a Közép-Szabolcsi LEADER Egyesület, mint helyi LEADER Akciócsoport tervezési területén található települési önkormányzat együttműködésével tervezi megvalósítani.

A támogatási kérelmet benyújtók az együttműködés keretében vállalják, hogy

* projektjük megvalósításával hozzájárulnak a település megújítás, közösségi tér fejlesztése és létrehozása céljának eléréséhez;
* a kapott támogatáson felül önerőből finanszírozzák a projektet.

A helyi felhívás meghirdetésekor a támogatásra rendelkezésre álló tervezett keretösszeg 93.724.485 Ft. A támogatott helyi támogatási kérelmek várható száma: 8 db.

A helyi felhívás keretében az alábbi tevékenységek támogathatók önállóan:

1. Közösségi célú terek fejlesztése, kialakítása (szabadidő-, sport, turisztikai, naturpark létrehozásához, erdei iskola létrehozásához, kulturális tevékenységek végzésére alkalmas épületek, területek kialakítása, bővítése, felújítása, korszerűsítése. Ilyennek tekinthető a Közép-Szabolcsi LEADER HACS területén lévő tájházakat, kultúrházakat, múzeumokat, faluházakat, közösségi épületeket és a hozzá tartozó vagy különálló rendezvénytereket, ide értve a ravatalozót is.
2. Eszközbeszerzés (térfigyelő rendszer, biztonsági rendszer létrehozása, kialakítása, a tervezett beruházáshoz szorosan kapcsolódó eszközök beszerzése. Látvány és térelemek beszerzése. Közösségi célú terek fejlesztéséhez, kialakításához kapcsolódó eszközbeszerzés: a fejleszteni kívánt tevékenységhez kötődő eszközök beszerzése.

A pályázaton elnyerhető támogatás maximális összege 30.000.000 forint. A támogatási intenzitás 95%.

A pályázat elbírálásánál pontozási szempont, ha a fejlesztéshez kapcsolódó szolgáltatások/termékek Helyi Akciócsoport területén székhellyel, telephellyel vagy fiókteleppel rendelkező árajánlatadótól (3 db) kerülnek beszerzésre.

Ibrány Város Önkormányzata a pályázat keretein belül, a Bem apó utcai temető (4484 Ibrány, Bem apó utca 105, hrsz: 2235, 0120/5) fejlesztését kívánja megvalósítani az alábbiak szerint:

* kolombárium korszerűsítése
* lépcső korszerűsítése

Az igényelt támogatás 10.000.000 bruttó Ft., melyhez Ibrány Város Önkormányzatának 526.316 bruttó Ft., önerőt kell biztosítania.

A pályázat 2020. március 31-ig kerül benyújtásra.

Kérem a Képviselő-testület tagjait, hogy mondják el véleményüket, tegyék fel kérdéseiket az előterjesztéssel kapcsolatban.

Haluska András képviselő-testületi tag: A kolumbáriumban hány férőhely lenne?

Trencsényi Imre polgármester: 240 fő lenne az újban.

Kulcsár Béla alpolgármester: A lépcsőt újra burkolnánk, és alatta padlófűtést, amely természetesen nem állandóan működne, hanem olyankor kapcsolnánk be, amikor szükséges, tehát szertartás előtt, vagy ha az időjárás indokolja. Ez nem tud lefagyni, megszűnne a balesetveszély, síkosság.

Kovács Ferenc tanácsnok: A csúszásmentesítést a csempére rögzített erre a célra használható szalaggal is lehet fokozni, kívülről. Az nem egy nagy költség. Ez egy nagyon vékony alumínium szalag, ami meg van szórva nagyon apró kőszemcsékkel. Ha megfelelő időben van leragasztva, a megtisztított csempére, nagyon tartós.

Szabó P. Judit képviselő-testületi tag: Többen is jelezték, hogy a temető hátsó bejáratánál nagyon sötét van, nem lehetne oda egy lámpát felszerelni?

Bakosiné Márton Mária jegyző: Egy olyan napelemes lámpát felszerelhetnénk, mint amilyen a Hunyadi utca sarkánál került kihelyezésre, annak nincs energia fogyasztása sem.

Trencsényi Imre polgármester Megoldható egy mozgásérzékelő lámpa felhelyezése az oszlopra, ami csak akkor kapcsol be, ha mozgás van, tehát nem jelentős a fogyasztása.

Trencsényi Imre polgármester: Javaslom a Képviselő-testületnek, hogy az előterjesztést a pályázat benyújtásáról határozat-tervezetnek megfelelően fogadjuk el.

A Képviselő-testület a javaslatot 9 igen szavazattal elfogadta, és a következő határozatot hozta:

**A15**

**IBRÁNY VÁROS ÖNKORMÁNYZAT KÉPVISELŐ-TESTÜLETÉNEK**

**39/2020. (III.09.) KT. sz.**

**H a t á r o z a t a**

**„Ibrány Bem apó utcai temető rekonstrukciója” tárgyú pályázat benyújtásának elhatározása a Vidékfejlesztési Programban meghirdetett VP6-19.2.1.-56-2.-17 (A LEADER- Közösségi terek fejlesztése és/vagy térfigyelő rendszer kialakítása a Közép-Szabolcsi LEADER HACS területén) pályázati felhívás keretein belül**

* **című napirendi ponthoz**

A K É P V I S E L Ő - T E S T Ü L E T

1. Ibrány Bem apó utcai temető rekonstrukciója”tárgyú, Ibrány Bem apó utca 105., hrsz: 2235, 0120/5 ingatlanon megvalósuló temető fejlesztésére irányuló pályázat benyújtását határozza el a Vidékfejlesztési Programban meghirdetett VP6-19.2.1.-56-2.-17 (A LEADER- Közösségi terek fejlesztése és/vagy térfigyelő rendszer kialakítása a Közép-Szabolcsi LEADER HACS területén) pályázati felhívás keretein belül.
2. Vállalja, hogy a megvalósítandó 10.526.316 bruttó Ft. összköltségű pályázathoz 526.316 Ft. önerőt Ibrány Város Önkormányzata, a 2020. évi költségvetése terhére biztosít, valamint 10.000.000 Ft. támogatást igényel.

**Felhatalmazza a polgármester**

* a pályázat előkészítésére és benyújtására, a pályázat benyújtásához szükséges jognyilatkozatok megtételére.

Felelős: Trencsényi Imre polgármester

Határidő: 2020. március 31.

**9.)Napirendi pont**

**TOP-4.3.1-15-SB1-2016-00003 azonosítószámú projekthez kapcsolódó – játszótér, sportpálya, közpark, közösségi tér és útépítés, térfigyelő rendszer kiépítése tárgyú közbeszerzési eljárás fajtájának, valamint ajánlattételre felkért szervezetek kiválasztása**

**Előadó: Trencsényi Imre polgármester**

Trencsényi Imre polgármester: A 193/2019. (X.21.) Kt. számú határozattal létrehozott Közbeszerzési Bizottság áttekintette a „Leromlott városi területek rehabilitációja Ibrányban” című, TOP-4.3.1-15-SB1-2016-00003 azonosítószámú projektben foglalt építési beruházásokat.

Jelen közbeszerzési eljárás keretében a „játszótér, sportpálya, közpark, közösségi tér és útépítés, térfigyelő rendszer kiépítése” tárgyú eljárást, egy részajánlattal való lefolytatását javasoljuk.

Ibrány Város Önkormányzatának hatályos Közbeszerzési Szabályzata szerint a Képviselő-Testület által létrehozott Közbeszerzési Bizottság feladatkörébe tartozik a közbeszerzési eljárás fajtájának kiválasztása, valamint az ajánlattételre felkérni kívánt szervezetek kijelölése. Az eljárás fajtája, a Képviselő-Testület 8/2018. (I.26.) számú határozatában elfogadott, Kbt. 115. § (1) bekezdési szerinti nyílt vagy hirdetmény nélküli tárgyalásos eljárás.

A napirendet megtárgyalta a Képviselő-testület Közbeszerzési Bizottsága. Felkérem Kovács Ferenc urat, a Bizottság elnökét, hogy mondja el javaslatukat.

Kovács Ferenc Közbeszerzési Bizottság elnöke: A Bizottság a napirendi pontot megtárgyalta, melynek alapján javasolja a Képviselő-Testületnek, hogy „játszótér, sportpálya, közpark, közösségi tér és útépítés, térfigyelő rendszer kiépítése” vonatkozásában megvalósuló építési beruházás tárgyú közbeszerzési eljárásra vonatkozóan, olyan szervezeteket kérjünk fel ajánlattételre, akik jelentős szakmai tapasztalattal rendelkeznek a fenti munkálatok kivitelezésében. Ennek alapján, a Közbeszerzési Bizottság a 2/2020. (III.09.) határozata alapján, az alábbi szervezeteket javasolja felkérni ajánlattételre.

1. Kala-Max Kft.

4492 Dombrád, Külterület 0175/32. hrsz.

24772235-2-15

erika.karaszi@gmail.com

1. Dombgép-16 Kft.

4492 Dombrád, Széchényi u. 56.

25590883-2-15

robogos16@freemail.hu

1. Rétköz-Ép Kft.

4487 Tiszatelek, Kossuth u. 114.

22913948-2-15

ibodvai@gmail.com

1. MB Trend-Ép Építőipati, Kereskedelmi és Szolgáltató Kft.

4300 Nyírbátor, Bajcsy-Zsilinszky u. 74.

24758642-2-15

mbtrendep@gmail.com

1. Ha-Vi-Ép Kft.

4432 Nyíregyháza, Csongor u. 15.

11496401-2-15

k.ha-vi-ep@netra.hu

Egyuttal külsős bizottsági tagunk kérte, hogy ha lehet ibrányi alvállalkozókat alkalmazzunk.

Trencsényi Imre polgármester: Javaslom a Képviselő-testület részére, hogy a közbeszerzési eljárás elindítását a Közbeszerzési Bizottság javaslata szerint az előterjesztésben foglaltak alapján hagyja jóvá.

A Képviselő-testület a javaslatot 9 igen szavazattal elfogadta, és a következő határozatot hozta:

**Z1**

**IBRÁNY VÁROS ÖNKORMÁNYZAT KÉPVISELŐ-TESTÜLETÉNEK**

**40/2020. (III.09.) KT. számú**

 **h a t á r o z a t a**

**TOP-4.3.1-15-SB1-2016-00003 azonosítószámú projekthez kapcsolódó – játszótér, sportpálya, közpark, közösségi tér és útépítés, térfigyelő rendszer kiépítése tárgyú közbeszerzési eljárás fajtájának, valamint ajánlattételre felkért szervezetek kiválasztása -** című napirendi ponthoz

A K É P V I S E L Ő - T E S T Ü L E T

1. Elfogadja a 193/2019. (X.21.) KT. sz. határozattal létrehozott Közbeszerzési Bizottság javaslatát, mely szerint a TOP-4.3.1-15-SB1-2016-00003 azonosítószámú projekthez kapcsolódó **„játszótér, sportpálya, közpark, közösségi tér és útépítés, térfigyelő rendszer kiépítése”** tárgyú építési beruházás kivitelezésére irányuló közbeszerzési eljárást a Kbt. 115. § (1) bekezdése szerint kívánja megindítani, mely vonatkozásában, Ibrány Város Önkormányzata az alábbi szervezeteket kéri fel ajánlattételre:
2. Kala-Max Kft.

4492 Dombrád, Külterület 0175/32. hrsz.

24772235-2-15

erika.karaszi@gmail.com

1. Dombgép-16 Kft.

4492 Dombrád, Széchényi u. 56.

25590883-2-15

robogos16@freemail.hu

1. Rétköz-Ép Kft.

4487 Tiszatelek, Kossuth u. 114.

22913948-2-15

ibodvai@gmail.com

1. MB Trend-Ép Építőipati, Kereskedelmi és Szolgáltató Kft.

4300 Nyírbátor, Bajcsy-Zsilinszky u. 74.

24758642-2-15

mbtrendep@gmail.com

1. Ha-Vi-Ép Kft.

4432 Nyíregyháza, Csongor u. 15.

11496401-2-15

k.ha-vi-ep@netra.hu

**Felhatalmazza a polgármestert**

# - a közbeszerzési eljárás megindítására és a Közbeszerzési szabályzatban foglalt előírások figyelembevételével a közbeszerzési eljárás lefolytatására.

Felelős: Trencsényi Imre polgármester

Határidő: 2020. március 31.

**E g y e b e k**

**2020 évi Közbeszerzési Terv elfogadása**

**Előadó: Trencsényi Imre polgármester**

Trencsényi Imre polgármester**:** A Közbeszerzésekről szóló 2015. évi CXLIII törvény 42 §. (1) bekezdése előírja, hogy az ajánlatkérők a költségvetési év elején, legkésőbb március 31. napjáig éves összesített [közbeszerzési](https://www.opten.hu/optijus/lawtext/1031682?tkertip=4&tsearch=k%c3%b6zbeszerz%c3%a9si*%20terv*&page_to=1" \l "ws117_1) [tervet](https://www.opten.hu/optijus/lawtext/1031682?tkertip=4&tsearch=k%c3%b6zbeszerz%c3%a9si*%20terv*&page_to=1" \l "ws117_2) készítenek az adott évre [tervezett](https://www.opten.hu/optijus/lawtext/1031682?tkertip=4&tsearch=k%c3%b6zbeszerz%c3%a9si*%20terv*&page_to=1" \l "ws117_5) közbeszerzéseikről.

 A mellkeltként csatolt tervben azon közbeszerzési eljárásokat szerepeltettük, amelyek már a 2019-es közbeszerzési tervünkben is megjelenítésre kerültek, azonban a közbeszerzési eljárás lefolytatására megkötött támogatási szerződés hiányában nem került sor, vagy a lefolytatott közbeszerzési eljárás eredménytelennek bizonyult.

A mellékletben csatolt közbeszerzési terv a tervezett közbeszerzési eljárásokat tartalmazza, azonban az eljárások köre az évközben felmerült közbeszerzési eljárási igények, illetve a célszerű módosítási javaslatok figyelembevételével még módosulhat. Ha szükségessé válik, akkor természetesen majd módosítani fogjuk ezt a tervet az év folyamán.

Az előterjesztést megtárgyalta a Képviselő-testület Közbeszerzési Bizottsága. Felkérem Kovács Ferenc urat, a Bizottság elnökét, hogy mondja el véleményüket a napirendi ponttal kapcsolatban.

Kovács Ferenc Közbeszerzési Bizottság elnöke:A Bizottság az előterjesztést megtárgyalta, melynek alapján az elfogadásra javasolja.

Trencsényi Imre polgármester: Javaslom a Képviselő-testületnek, hogy a Közbeszerzési terv elfogadásáról szóló előterjesztést a határozat-tervezet szerint fogadjuk el.

A Képviselő-testület a javaslatot 9 igen szavazattal elfogadta, és a következő határozatot hozta:

**D5**

**IBRÁNY VÁROS ÖNKORMÁNYZATA TESTÜLETÉNEK**

**41/2020. (III.09.)KT. sz.**

**h a t á r o z a t a**

**Ibrány Város Önkormányzata 2020. évi Közbeszerzési tervének elfogadása**

A K É P V I S E L Ő – T E S T Ü L E T

Ibrány Város Önkormányzatánál a 2020. évben indítandó közbeszerzési eljárásokról szóló Közbeszerzési Tervét a melléklet szerint fogadja el.

UTASÍTJA

A jegyzőt, hogy

* a módosított közbeszerzési terv nyilvánosságát biztosítsa.

Felelős: Bakosiné Márton Mária jegyző

Határidő: 2020. március 31.

Melléklet 1 oldal

**Március 15. megemlékezés elmaradásáról döntés**

Trencsényi Imre polgármester: Egyebekben említettem, hogy döntést kell hoznunk a március 15-i megemlékezés elmaradásáról, melynek oka, hogy testületi ülés előtt hívott Dr. Vinnai Győző képviselő úr, és arról tájékoztatott, hogy a parlamenti frakcióülésen a belügyminiszter kérése az volt, hogy a települési önkormányzatok lehetőség szerint a COVID vírusfertőzésre tekintettel halasszák el a megemlékezéseket. Elmondta, hogy már több önkormányzat is lemondta az ünnepséget, a nagy városokon kívül kisebb önkormányzat is. Mivel ünnepi szónokunk Dr. Vinnai Győző lett volna, s jelen helyzetben ő sem vállalja az ünnepi beszéd megtartását, javaslom, hogy mi is hozzuk meg ezt a döntést, és az idei évben a március 15-i megemlékezésünk maradjon el. Természetesen nem nagy létszámú résztvevővel, de a megemlékezés virágait, koszorúit mindenki elhelyezheti az emlékműnél.

Szabó P. Judit képviselő-testületi tag: Én is azt olvastam, hogy a koszorúzást a főbb intézmények megtartják, természetesen nem szervezetten.

A Képviselő-testület a javaslatot 9 igen szavazattal elfogadta, és a következő határozatot hozta:

**IBRÁNY VÁROS ÖNKORMÁNYZATA TESTÜLETÉNEK**

**42/2020. (III.09.)KT. sz.**

**h a t á r o z a t a**

**2020. március 15-i megemlékezés elmaradásáról döntés**

A KÉPVISELŐ-TESTÜLET

a koronavírus humánjárvány egészségügyi kockázataira tekintettel a 2020. március 14. napjára - március 15-e ünnep alkalmából - meghirdetett városi megemlékezést lemondja.

UTASÍTJA

a polgármester, hogy a döntésről a város lakosságát, intézményeit, civil szervezeteket értesítse

Felelős: Trencsényi Imre polgármester

Határidő: március 10.

Közérdekű bejelentések:

Dr. Szegedi Tibor Zsolt alpolgármester: Egy lakossági jelzés érkezett, hogy a Zrínyi utcán van egy kutyatartó, ahol több nagytestű kutya van, akik erős szaggal, és hanggal vannak.

Bakosiné Márton Mária jegyző: Helyi rendeletben nincs korlátozás arra, hogy egy háztartás hány kutyát tarthat, birtokháborítási bejelentést lehet tenni, zajra is, szagra is, és kivizsgáljuk.

Szabó P. Judit képviselő-testületi tag: Kertvárosban 2 db közvilágítási lámpa van kimaradva, erről beszéltünk már. Kérték, hogy kérdezzem meg még egyszer, hogy nincs e lehetőség plusz lámpa felszerelésére?

Bakosiné Márton Mária jegyző: Nincs lehetőség, mert adott lámpaszám van a városban, arra van lehetőség, hogy áthelyeztessük olyan helyről, ahol nincs rá akkora szükség. Bővíteni nem tudunk, mert több millió forintos költség lenne. Beszéltem az ott lakóval, azt a tájékoztatást kaptam, hogy az Oncsa részen van egy olyan útszakasz, ahol sem gyalogos, sem más forgalom nincs, és ott van egy felesleges lámpatest. Azt a lámpatestet tudjuk áthelyeztetni úgy, ha az Oncsán lévő lakosok ezt aláírásukkal engedélyezik, azzal egyetértenek. A kezdeményező lakos ennek megszervezését felvállalta.

Kovács Ferenc tanácsnok: Többen kerestek meg a szemétszállítással kapcsolatban, hogy a kukában lévő szemetet feltúrják, azt a szemetes edény mellé dobják, és ott hagyják. Nem e lehetne ezzel valamit kezdeni?

Haluska András képviselő-testületi tag: Volt a segélykoncert a beteg kislány, Dzsamilla javára. Telt ház volt, de nekem rosszul esett, és csodálkoztam rajta, hogy a kisebbségi önkormányzat nem képviseltette magát, a civil szervezetek viszont ott voltak.

Közel egy hónappal ezelőtt kértem, hogy az önkormányzati bérlakások bérlőinek névsorának listáját hagy lássuk, de még nem kaptuk meg.

Bakosiné Márton Mária jegyző: Erről a kérésről nem tudtam. A kollégának a holnapi napon elkészíti a bérlakások bérlőinek listáját és küldjük.

Trencsényi Imre polgármester: A jótékonysági és nőnapi rendezvénnyel kapcsolatban szeretnék gratulálni a Művelődési Központ vezetőjének, és dolgozóinak, mert bebizonyították azt, hogy sztárvendég nélkül is tudunk teltházas, színvonalas műsort összehozni, költséghatékonyan, közmegelégedésre.

Gratulálok Tóth Balázsné óvodavezetőnek is, az óvoda jótékonysági bál szervezéséhez, sikeres lebonyolításához.

Volt régen egy kiállítás a Bazsó féle régiség kiállítás, amely jelenleg Nagyhalászban található, de úgy tűnik el kell onnan jönniük,. Én azt javaslom, hogy fontoljuk meg, hogy mi befogadjuk-e ezt a gyűjteményt, ami most helyet keres. Kellene egy hely, ahová elhelyezhetnénk, míg méltó végleges helyet nem találunk neki. Túl értékes ez a tárlat, ahhoz, hogy ezt a felajánlást ne vegyük komolyan.

Tábori Tibor tanácsnok: A régi Ady úti iskolaszárnyban ki tudunk alakítani egy szobát, ahol eltudnánk helyezni.

Tábori Tibor tanácsnok tájékoztatja a Képviselő-testületet a tiszalöki Büntetésvégrehajtási Intézményében tartott, az intézmény bővítésének, működtetésének tájékoztatásáról, munkaerő toborzásáról.

Mivel több észrevétel, kérdés nem érkezett, polgármester úr megköszönte a Képviselő-testület munkáját, és az ülést bezárta.

**K. m. f.**

**Trencsényi Imre Bakosiné Márton Mária**

**polgármester jegyző**

**Haluska András**

**képviselő-testületi tag**

**Kovács Ferenc**

**képviselő-testületi tag**